title: Maria Jasko

text: Maria Jasko (s. 24. lokakuuta 1988) on puolalainen karateka. Hän on kaksinkertainen All American Open mestari ja saavuttanut EM-hopeaa naisten raskaassa- ja avoimessasarjassa.


title: Maria Jasko

text: Jasko aloitti kyokushin harrastamisen 10-vuotiaana Radek Grabowskin ja Tom Marcjaniakin opissa Małkiniassa.


title: Maria Jasko

text: 2017 Jasko saavutti MM-pronssia naisten raskaassasarjassa.


title: Maria Jasko

text: 2018 Jasko sijoittui MM-kilpailuissa neljänneksi tällä kertaa keskisarjassa hävittyään pronssiottelun Elizaveta Melinkovalle. Hän sijoittui neljänneksi myös toukokuussa EM-kilpailuissa hävittyään pronssiottelussa Kseniia Zasorinalle. Jasko sitä vastoin voitti urallaan toisen kerran All American Openin. Tällä kertaa keskisarjan loppuottelussa hän voitti Yukina Odan.


title: Abdullah Bakhashab

text: Abdullah Bakhashab (s. 26. syyskuuta 1968) on saudiarabialainen entinen ralliautoilija.


title: Abdullah Bakhashab

text: Bakhashab aloitti ralliuransa vuonna 1992 osallistumalla Qatarin ralliin Range Roverilla sekä Irlannin Tarmac-sarjaan kuuluneeseen Pohjois-Irlannin ralliin Ford Sierralla. Seuraavana vuonna Bakhashab ajoi kaksi lähi-idän rallisarjan osakilpailua Toyota Celicalla Dubaissa ja Omanissa ja sijoittui sarjassa viidennelle sijalle. Vuonna 1994 ohjelmassa oli kolme lähi-idän rallisarjan kilpailua Omanissa, Dubaissa ja Jordaniassa. Kauden yhteistuloksissa Bakhashab sijoittui kolmanneksi ja voitti N-ryhmän. Vuonna 1995 Bakhashab ajoi viisi sarjan osakilpailua, joista voitti kaksi ja sijoittui kahdesti kolmanneksi. Nämä tulokset riittivät nostamaan hänet koko sarjan voittajaksi. Seuraavina kahtena vuonna Bakhashab sijoittui sarjassa toiseksi. Bakhashab palasi lähi-idän rallisarjaan kaudelle 2002 sijoittuen kahdella 2. sijallaan sarjan loppupisteissä sijalle 5. Seuraavana vuonna ajokki vaihtui vanhasta Toyota Corolla WRCsta Peugeot 206 WRC. Vaihto osoittautui ilmeisen epäonnistuneeksi, sillä kaikki kolme startattua rallia päättyivät teknisen vian aiheuttamaan keskeytykseen.


title: Abdullah Bakhashab

text:
Lähi-idän rallisarjan mestaruuden jälkeen seuraava askel oli osallistua rallin MM-sarjaan kaudella 1998. Kahdessa ensimmäisessä MM-osakilpailussa Bakhashabin kartanlukijana istui MERC-sarjan ajoilta tuttu britti Bobby Willis, mutta Korsikan rallista alkaen nuottien luvusta vastasi kokenut ruotsalainen Arne Hertz. Mainittavaa menestystä ei kaudelta tullut ja parhaaksi saavutukseksi jäi kauden päättäneen RAC-rallin 13. tila. Kahdeksasta startatusta rallista Bakhashab ajoi maaliin asti neljässä ja neljästi matka päättyi keskeytykseen.
1999 Hertzin tilalle kartanlukijaksi tuli britti Michael Park, joka myöhemmin tultiin tuntemaan virolaisen Markko Märtinin viereltä. Kauden kahdeksasta rallista viisi päättyi keskeytykseen. Kauden paras saavutus oli Akropolis-rallin kahdeksas sija.
Kaudelle 2000 kartanlukija vaihtui jälleen ja hyttiin palasi tuttu mies, Bobby Willis. Tulokset olivat jälleen nousujohteiset sillä seitsemästä startista vain yksi päättyi keskeytykseen ja kauden kohokohtana oli jälleen Kreikan Akropolis-ralli, josta tuloksena oli kuudes sija. Ajamalla taakse jäi mm. Peugeotin tehdastiimissä ajanut Francois Delecour.
Kaudella 2001 Bakhashab ja Willis osallistuivat kuuteen MM-ralliin, mutta tulokset eivät olleet mainittavia. Kyproksen rallin 10. ja Akropolis-rallin 12. sija jäivät kauden parhaiksi. Kaudella 2002 Bakhashab ja Willis ajoivat vielä kerran Kreikan Akropolis-rallissa loppusijoituksen ollessa 16.


title: Samir Assef

text: Samir Assef on libanonilainen entinen ralliautoilija. Hän osallistui urallaan 15 MM-osakilpailuun, kaikki Norsunluurannikolla. Uran parhaat sijoitukset olivat neljännet sijat vuosilta 1980 ja 1983 sekä viidennet sijat vuosilta 1986 ja 1992.


title: Hintsa

text: Hintsa voi tarkoittaa seuraavia:


title: Nur al-Din

text: Nur al-Din, ( (1118 – 15. toukokuuta  1174) oli turkkilaiseen zangid-dynastiaan kuulunut Aleppon emiiri ja seldžukkivaltion vasalli, joka taisteli ristiretkeläisiä ja erityisesti Tripolin kreivikuntaa vastaan 1100-luvulla. Hän oli Syyrian hallitsija vuosina 1146–1174.


title: Nur al-Din

text: Nur al-Din torjui toisen ristiretken aikana vuonna 1148 Konrad III:n ja Ludvig VII:n hyökkäyksen Damaskokseen, josta tuli vuonna 1154 hänen hallituskaupunkinsa. Hän yhdisti vuonna 1154 Syyrian ja Egyptin kukistamalla Pohjois-Afrikkaa hallinneen Fatimidien kalifaatin ja hyökkäsi menestyksellisesti Jerusalemin kuningaskuntaa vastaan. Hänen jälkeensä Syyrian valtaistuimelle tuli Saladin.


title: Ville Saksi

text: Ville Saksi (s. 1971 Laitila) on suomalainen tuotantotalous- ja rakennusinsinööri ja yritysjohtaja. Hän oli VR Trackin toimitusjohtaja syyskuuhun 2016. Marraskuussa 2016 hänet nimitettiin Länsimetron rakentamisesta vastaavan Länsimetro Oy:n toimitusjohtajaksi tehtävästä erotetun Matti Kokkisen jälkeen.


title: Ville Saksi

text: Saksi toimi Tekra Oy:ssä, jonka Skanska sittemmin osti, ja sitten Skanskan palveluksessa 1993–2009. Skanska Infraksi 2007 muuttuneen Skanska Tekra Oy:n toimitusjohtaja Saksista tuli kesällä 2006. Saksi nimitettiin VR Trackin johtoon 2009. Hän irtisanoutui VR-Trackin toimitusjohtajan tehtävästä syyskuussa 2016. Syytä ei silloin kommentoitu julkisuudessa, mutta hän irtisanoutui syyskuussa samanaikaisesti, kun VR Trackin Ruotsissa tekemä kunnossapitosopimus lopetettiin ennen aikojaan.


title: Ville Saksi

text: Saksi sai keväällä 2016 H. Roosin säätiön turvallisuuspalkinnon, jonka hän lahjoitti Äänekosken päiväkodille.


title: Hassan Bechara

text: Hassan Ali Bechara (, s. 17. maaliskuuta 1945 Beirut) on libanonilainen painin olympiamitalisti.


title: Hassan Bechara

text: Bechara saavutti Moskovan olympialaisissa 1980 pronssia kreikkalais-roomalaisen painin yli 100 kilogramman painoluokassa. Hän voitti yhden ottelun ja hävisi kolme. Hän osalistui olympialaisiin kreikkalais-roomalaisessa painissa myös Méxicossa 1968 ja Münchenissä 1972 ilman otteluvoittoja.


title: Hassan Bechara

text: Bechara saavutti Välimeren kilpailuissa hopeaa vapaapainin yli 100 kg:n sarjassa 1979 ja pronssia kreikkalais-roomalaisen painin samassa painoluokassa 1977. Arabian-mestaruuskilpailuissa 1983 hän sai yli 100-kiloisissa hopeaa vapaapainissa ja pronssia kreikkalais-roomalaisessa painissa.


title: Viktoriasininen R

text: Viktoriasininen R eli Basic Blue 11 (CHNCl) on triaryylimetaaniväreihin kuuluva orgaaninen yhdiste. Yhdistettä käytetään muun muassa paperin ja tekstiilien värjäämiseen ja biologisissa tutkimuksissa solujen värjäämiseen.


title: Viktoriasininen R

text: Huoneenlämpötilassa viktoriasininen R on sinistä kiteistä ainetta. Yhdiste liukenee muun muassa veteen ja etanoliin. Vesiliuoksen absorptiomakismi on aallonpituudella 606 nm.


title: Viktoriasininen R

text: Viktoriasininen R:n valmistuksessa ensimmäisessä vaiheessa Michlerin ketoni reagoi fosgeenin kanssa muodostaen dikloroketonivälivaiheen. Tämä kondensoituu N-etyyli-1-naftyyliamiinin kanssa. Muodostuva väritön leukoväri hapetetaan viktoriasininen R:ksi ilman hapen avulla ja katalyyttinä käytetään (dihydrodibentsotetra-atsa[14]annuleeni)rautaa ja kloraniilia.


title: Viktoriasininen R

text: Viktoriasininen R:ää käytetään sinisenä väriaineena. Sillä voidaan värjätä muun muassa nahkaa, puuvillaa ja peperia. Sitä käytetään myös musteissa ja biologisissa solujen värjäyksissä.


title: Egyptin jalkapalloliitto

text: Egyptin jalkapalloliitto on vuonna 1921 perustettu egyptiläisen jalkapalloilun kattojärjestö. Kansainväliseen jalkaplloliittoon FIFA:an Egyptin jalkapalloliitto liittyi vuonna 1923 ja Afrikan jalkapalloliitto CAF:iin vuonna 1957. Liitto hallinnoi maajoukkueiden lisäksi myös Egyptin Valioliigaa sekä Egyptin cupia.


title: Egyptin jalkapalloliitto

text: Egyptin jalkapalloliiton päämaja sijaitsee Kairossa ja liiton puheenjohtajana toimii Hany Abo Rida.


title: Chyawanprash

text: Chyawanprash (myös: Chyavan prash ) on perinteinen intialainen yrttivalmiste, jota yhä myydään laajalti luontaistuotteena. Se sisältää kymmeniä eri yrttejä ja ainesosia. Reseptin sanotaan olevan yli 2000 vuotta vanhan. Aikaisimmat kirjalliset maininnat löytyvät sanskritinkielisesät ayurvedakirjallisuuden klassikkoteoksesta Charaka Samhitasta, joka ajoittuu luultavasti noin 200-400 luvulle ennen ajanlaskumme alkua.


title: Chyawanprash

text: Chyawanprashissa on kymmeniä ainesosia, joista tärkeimpiä on amla eli amblapuun hedelmä.


title: Chyawanprash

text: Ohessa joitakin Chyawanprashin raaka-aineita suomeksi, sanskritiksi ja latinaksi:


title: Chyawanprash

text: Lisäksi Chyawanprashissa on mukana dashmool, joka on kymmenen ayurveda-yrtin sekoite, joka sisältää seuraavien kasvien juuria):


title: Mustafa Reşid pašša

text: Koca Mustafa Reşid pašša (13. maaliskuuta 1800 Konstantinopoli – 7. tammikuuta 1858) oli turkkilainen valtiomies ja diplomaatti. Hänet tunnetaan ennen kaikkea Osmanivaltion Tanzimat-uudistusohjelman ajajana. Suurvisiirinä hän toimi useita jaksoja vuosien 1846–1858 välisenä aikana.


title: Saido Mohamed

text: Saido Mohamed (s. 1974 Mogadishu, Somalia) on sairaanhoitaja ja vapaaehtoistyöntekijä, jonka Suomen Pakolaisapu valitsi Vuoden pakolaisnaiseksi 2011.


title: Saido Mohamed

text: Mohamed on toiminut Suomen Somalia-verkoston puheenjohtajana, Ihmisoikeusliitossa asiantuntijana sekä varavaltuutettuna Helsingissä. Kesällä 2016 Mohamed siirtyi kokoomuksesta vihreisiin arvojen vuoksi. Myöhemmin syksyllä Mohamed perui kuntavaaliehdokkuutensa sisarensa törkeästä petoksesta saaman tuomion jälkeen.


title: Saido Mohamed

text: Mohamedille on tärkeää maahanmuuttajien hyvinvoinnin edistäminen. Hän kritisoi sitä, että pakolaisten yhteydessä ”puhutaan vaan negatiivisista asioista, kuten siitä että pakolaistaustaiset vain haluavat elää sossun rahoilla”. Mohamedin mukaan asenteita ei muuteta tuomitsemalla. Ihmisen tuomitsemisen sijasta hän puhuu kulttuurista ja sen ongelmista.


title: Saido Mohamed

text: Mohamed sai toukokuussa 2018 syytteen törkeästä rahanpesusta ja toissijaisesti törkeästä kätkemisrikoksesta. Syyttäjän mukaan hän oli nostanut pankkikortilla siskonsa tililtä tämän törkeällä petoksella Kansaneläkelaitokselta erehdyttämällä saamia lapsilisiä ajalla 1.6.2003–30.11.2013 yhteensä 44 231,99 euroa. Mohamed on ollut tietoinen varojen laittomasta alkuperästä. Oikeudenkäynti Helsingin käräjäoikeudessa pidettiin lokakuussa 2018, ja marraskuussa 2018 oikeus tuomitsi Mohamedin vuodeksi ja kahdeksi kuukaudeksi ehdolliseen vankeuteen törkeästä rahanpesusta. Mohamedin on korvattava Kelalle vahingonkorvauksena 44 232 euroa, josta 36 005 euroa yhteisvastuullisesti siskonsa kanssa. Oikeus piti rahanpesua törkeänä, koska teko oli jatkunut yli kymmenen vuoden ajan ja Saido Mohamed ei ole lopettanut lapsilisien nostamista missään vaiheessa.


title: Viimeinen keikka (täsmennyssivu)

text: Viimeinen keikka voi tarkoittaa:


title: Teollinen biotekniikka

text: Teollinen biotekniikka hyödyntää tuotantoprosesseissaan erilaisia mikro-organismeja, kuten bakteereita, hiivoja ja homeita tai niiden avulla tuotettuja entsyymejä. Prosesseilla valmistetaan pääasiassa erilaisia kaupallisia tuotteita, kuten kemikaaleja, elintarvikelisäaineita, proteiineja, muoveja ja polttoaineita. Suomessa toimii teollisen biotekniikan yhdistys, joka edistää teollisen biotekniikan sovellusten kehittämistä.


title: Kansainvälinen meridiaanikonferenssi

text: Kansainvälinen meridiaanikonferenssi oli lokakuussa 1884 Washingtonin kaupungissa Yhdysvalloissa pidetty konferenssi, jonka tehtävänä oli määrittää nollameridiaani kansainväliseen käyttöön. Konferenssin kutsui koolle Yhdysvaltain presidentti Chester A. Arthur. Käsiteltävänä aiheena oli "maailmanlaajuisesti pituusasteiden nollakohtana käytettävän yleisen meridiaanin ja standardoidun aikajärjestelmän" valinta. Konferenssi päätyi valitsemaan Greenwichin meridiaanin kansainväliseksi nollameridiaaniksi.


title: Kansainvälinen meridiaanikonferenssi

text:
1870-luvulta lähtien kävi yhä ilmeisemmäksi, että oli tarpeen toisaalta kiinnittää maailmanlaajuinen nollameridiaani navigoinnin tarpeisiin, toisaalta yhtenäistää paikallisajat varsinkin rautateiden aikatauluja varten. Ensimmäisessä kansainvälisessä maantieteellisessä konferenssissa, joka pidettiin Antwerpenissa vuonna 1871, suositeltiin Greenwichin meridiaanin käyttöä nollameridiaanina pienimittakaavaisissa merikartoissa ja asetettiin tavoitteeksi, että se tulisi pakolliseksi 15 vuoden kuluttua.
Isossa-Britanniassa Great Western Railway oli standardoinut ajan vuonna 1840, ja vuonna 1847 "Railway Clearing Union" määräsi, että Greenwichin aika (GMT) oli otettava käyttöön maan kaikilla rautatieasemilla niin pian kuin postilaitos, General Post Office sallisi sen. Postilaitos lähetti siihen aikaan Greenwichistä käsin aikamerkkejä lennättimen välityksillä eri puolille maata kellojen asettamista varten. Tammikuussa 1848 George Bradshawin julkaisemassa rautatieaikataulussa kaikki kelloajat ilmaistiin yhtenäisellä tavalla Greenwichin ajan mukaan, mikä sai yleisen hyväksynnän, mutta vasta vuonna 1890 GMT vahvistettiin lakisääteisesti koko Yhdistyneen kuningaskunnan viralliseksi ajaksi.


title: Kansainvälinen meridiaanikonferenssi

text: Yhdysvalloissa ongelmat olivat vielä suuremmat. Eräskin taulukko osoitti yli sata paikallisaikaa, jotka erosivat toisistaan enemmän kuin kolme tuntia. Vuonna 1870 Charles F. Dowd julkaisi pamfletin "A System of national time and its application". Siinä hän ehdotti maan jakamista kolmeen aikavyöhykkeeseen, jotka oli määritelty Washingtonin meridiaanin mukaan. Vuonna 1872 hän muutti ehdotustaan ja esitti neljää aikavyöhykettä, jotka oli määritelty Greenwichin meridiaanin mukaan.


title: Kansainvälinen meridiaanikonferenssi

text: Maailmanlaajuista aikajärjestelmää ehdotti ensimmäisenä Canadian Pacific Railwayn pääinsinööri Sanford Fleming muistiossaan "Terrestrial Time" vuonna 1876. Hän ehdotti sellaisten kellojen käyttöönottoa, jotka osoittaisivat 24-tuntista yleisaikaa ja joihin oli lisätty osoitin, joka näytti paikallisaikaa lähimpään tuntiin pyöristettynä. Hän huomautti myös, että monet niistä korjauksista, jotka paikallista keskiaikaa varten oli jo tehty, olivat suuremmat kuin ne, jotka vyöhykeaikoihin siirtymisestä seuraisivat. Vuosina 1878–1879 hän laati ehdotuksestaan muunnelmia, joka perustuivat Greenwichin meridiaaniin. Kahta Flemingin kirjoitusta pidettiin niin merkittävinä, että kesäkuussa 1879 Britannian hallitus lähetti niistä kopiot 18 muuhun maahan sekä useille Englannissa toimineille tieteellisille laitoksille. Samoihin aikaan "American Metrological Society" julkaisi Yhdysvaltain sääpalvelun johtaja Cleveland Abben laatiman raportin "Report on Standard Time", jossa ehdotettiin oleellisesti samaa.


title: Kansainvälinen meridiaanikonferenssi

text: Ehdotukset eivät saaneet tiedeyhteisön yksimielistä hyväksyntää. Niitä vastustivat United States Naval Observatoryn yli-intendentti John Rodgers ja Britannian kuninkaallinen tähtitieteilijä George Biddell Airy, jotka kumpikin olivat rakennuttaneet lennätinyhteydet paikallisen ajan välittämiseksi eri kaupunkeihin. Naval Observatory oli myös välittänyt eteenpäin Greenwichistä transatlanttisen lennätinkaapelin välityksellä Harvardin yliopistoon lähetetyt aikamerkit, joilla ajastettiin myös Bostonissa sijainnut aikapallo.


title: Kansainvälinen meridiaanikonferenssi

text: Kansainvälisen meridiaanikonferenssin pitämisestä sovittiin alustavasti kolmannessa kansainvälisessä maantieteellisessä kongressissa, joka pidettiin Venetsiassa vuonna 1881 ja jossa yleismaailmallisen nollameridiaanin ja yhtenäisen standardiajan käyttöönotto oli tärkeänä kohtana asialistalla. Seitsemännessä kansainvälisessä geodeettisessa konferenssissa Roomassa lokakuussa 1883 luonnosteltiin enimmät tekniset yksityiskohdat, mutta jätettiin diplomaattinen sopimus myöhempään konferenssiin. Yhdysvaltain kongressi sääti 3. elokuuta 1881 lain, joka valtuutti presidentin kutsumaan koolle kansainvälisen konferenssin perusmeridiaanin kiinnittämiseksi, jonka mukaan kelloaika ja pituusaste määräytyvät kaikkialla maailmassa.


title: Kansainvälinen meridiaanikonferenssi

text: Kutsukirjeet osallistujille lähetettiin 1. joulukuuta samana vuonna. Sitä ennen Yhdysvaltain rautatieyhtiöt olivat Abben ja Flemingin sekä Yhdysvaltain rautateiden yleisen aikasopimuksen sihteeri ja matkustajien opaskirjasen ("Traveller's Official Guide to the Railways" päätoimittaja William Fredrick Allenin aloitteesta tehneet sopimuksen, jonka mukaan rautateillä oli 18. marraskuuta 1883 otettu kaikkialla Yhdysvaltojen alueella käyttöön vyöhykeajat. Vaikka ne vahvistettiin lailla vasta vuonna 1918, konferenssissa oli vallalla voimakas vaikutelma tapahtuneen tosiasian eteen joutumisesta, vaikkakaan paikallisista ajoista päättäminen ei kuulunut konferenssin asialistalle.


title: Kansainvälinen meridiaanikonferenssi

text:
Vaihtoehtoina Greenwichin meridiaanille nollameridiaaniksi ehdotettiin:
Ennen konferenssia oli sitä paitsi Piazzi Smyth ehdottanut nollameridiaaniksi Kheopsin pyramidin kautta kulkevaa meridiaania.


title: Kansainvälinen meridiaanikonferenssi

text: Konferenssiin osallistuivat seuraavat 26 maata, jotka lähettivät siihen yhteensä 41 edustajaa:


title: Kansainvälinen meridiaanikonferenssi

text: Konferenssi hyväksyi lopullisesti 22. lokakuuta 1884 seuraavat päätökset, joista oli äänestetty 13. lokakuuta: Päätös 2, joka vahvisti Greenwichin meridiaanin, hyväksyttiin äänin 22–1. Vain San Domingo eli nykyinen Dominikaaninen tasavalta äänesti vastaan; Ranska ja Brasilia eivät äänestäneet. Ranskassa Greenwichin meridiaani otettiin käyttöön vasta vuonna 1911.


title: Kansainvälinen meridiaanikonferenssi

text: Päätöksessä 4 vahvistettiin standardiaika ja sen mukainen maailmanlaajuinen vuorokausi. Vaikka kaksi kokousedustajaa, toinen heistä Sandford Fleming, ehdotti maailmanajan käyttöönottoa kaikissa maissa, muut edustajat vastustivat sanoen, ettei asia kuulunut konferenssin asialistalle, ja niinpä kummankaan ehdotuksesta ei edes äänestetty. Niinpä vastoin yleistä luuloa konferenssissa "ei" myöskään päätetty maapallon jakamisesta aikavyöhykkeisiin, vaikka sellaista eräissä puheenvuoroissa kyllä ehdotettiin.


title: Kansainvälinen meridiaanikonferenssi

text: Päätökseen 6 liittyen voitiin todeta, että Iso-Britannia oli jo vuonna 1805, Trafalgarin taistelun aikana, siirtänyt merenkulussa käytetyn vuorokauden alun keskipäivästä, 12 tuntia ennen keskiyötä, keskiyöhön. Tähtitieteellisen vuorokauden alku siirrettiin keskipäivästä, 12 tuntia keskiyön jälkeen, keskiyöhön, vuoden 1925 alusta lukien tuolloin vastikään perustetun Kansainvälisen tähtitieteellisen unionin (IAU) päätöksellä.


title: Kansainvälinen meridiaanikonferenssi

text: Seuraavaa 13. lokakuuta tehtyä päätösehdotusta ei hyväksytty:


title: Kansainvälinen meridiaanikonferenssi

text: Konferenssissa eri maita edustivat seuraavat henkilöt:


title: Kansainvälinen meridiaanikonferenssi

text: Konferenssissa erimielisyyksiä aiheuttivat osaltaan menettelytavat kuten virallisen ranskankielisen käännöksen laatiminen pöytäkirjoista, mutta ennen kaikkia Ranskan vaatimus, että kansainvälisen nollameridiaanin oli oltava luonteeltaan täysin neutraali samaan tapaan kuin Ranskan edustajien mukaan metri oli neutraali mittayksikkö. Tämä vaatimus ei ollut helposti sovitettavissa yhteen sen kanssa, että tarpeellisten perusmittausten lähtökohtana oli käytettävä jotakin maissa olevaa observatoriota, eivätkä britit toisalta myöskään kannattaneet Flemingin ehdotusta, että Greenwichille "vastakkainen" meridiaani (nykyinen 180:s meridiaani) oli valittava nollameridiaaniksi. Lopulta voitolle pääsi se käytännöllinen näkökohta, että useimmat merikortit oli jo kauan tehty Greenwichin meridiaanin mukaan, ja kun se valittiin nollameridiaaniksi, ei niitä tarvinnut uusia. Ranskan edustaja kuitenkin kieltäytyi äänestämästä.


title: Kansainvälinen meridiaanikonferenssi

text: Siirtämällä tähtitieteellisen vuorokauden alun keskipäivästä keskiyöhön konferenssi välttyi käsittelemästä Geodeettisen konferenssin ehdotusta, jonka mukaan vuorokausi vaihtuisi Euroopassa keskellä päivää, ja mahdollisti samalla kansainvälisen päivämäärärajan sijoittamisen nykyiselle paikalleen.


title: Kansainvälinen meridiaanikonferenssi

text:
Yleisaikaa koskevasta kysymyksestä Fleming ilmoitti mielipiteenään, että sitä parhaiten muistuttava toteuskelpoinen ratkaisu oli, että ensinnäkin oli vahvistettava primaarinen standardiaika, joka perustui nollameridiaaniin ja jota oli käytettävä ei-paikallisiin tarkoituksiin, ja että toiseksi oli oltava 24 sekundaarista standardiaikaa, joita käytetään eri puolilla maapalloa. Konferenssissa ehdotettiin myös kapeampien, 2½°:n levyisten aikavyöhykkeiden käyttöönotosta, joiden välinen aikaero olisi ollut 10 minuuttia, mikä kuitenkaan ei saanut kannatusta.
Vaikkei konferenssissa asiasta päätettykään, useimmat Euroopan maat ottivat sitä seuranneiden kymmenen vuoden kuluessa käyttöön virallisen ajan, joka oli joko sama kuin Greenwichin keskiaurinkoaika tai jonka poikkeama siitä oli täysiä tunteja. Ruotsissa niin oli tehty jo aikaisemmin, samoin kuin Pohjois-Amerikassakin aluksi rautateillä. Ranskassa Pariisin aika pysyi voimassa vuoteen 1911 saakka, ja seuraavana vuonna pidettiin toinen konferenssi, jossa todettiin, millä pituusasteella Greenwichistä luettuna eri observatoriot sijaitsivat, sillä niiden aikaisemmin virallisesti ilmoitetuissa sijainneissa oli havaittu virheitä. Tämä konferenssi johti ensimmäisen maailmansodan jälkeen myös Kansainvälisen aikatoimiston (Bureau International de l'Heure) perustamiseen.


title: Shakaya

text: Shakaya oli australialainen tyttöbändi, jonka muodostivat Simone Stacey (s. 1978) ja Naomi Wenitong (s. 1982). Yhtye aloitti toimintansa vuonna 2002 ja lopetti toimintansa 2006 kun Wenitongista tuli osa yhtyettä nimeltä The Last Kinection.


title: Käyräkankaan jätinkirkot

text: Käyräkankaan jätinkirkot on Pohjois-Pohjanmaalla Tyrnävällä sijaitseva kahden jätinkirkon ja mahdollisesti laajan esihistoriallisen asuinalueen arkeologinen kohde, jota on tutkittu hyvin vähän.


title: Käyräkankaan jätinkirkot

text: Kohde on merkittävä muinaisjäännöskokonaisuus noin 9,5 kilometriä kaakkoon Tyrnävän kirkosta ja 0,8 kilometriä Ängeslevänjoesta länteen. Alue on muinaisten rantaterassien raidoittamaa soistuvaa metsämaata, missä kilometrin pituisen Käyräkankaan luoteispäässä kohde sijaitsee. Jätinkirkon alueeseen voidaan sisällyttää koko muinaisjäännöskompleksi, jolle on Museoviraston Muinaisjäännösrekisterissä varattu 700 metriä pitkä ja 200 metriä leveä suoja-alue. Sen sisällä sijaitsevat kaikki jätinkirkkojen yhteyteen kuuluvat muinaisjäännökset.


title: Käyräkankaan jätinkirkot

text: Pohjoisempi jätinkirkon kivivallit rajaavat 33 metriä pitkän ja 15 metriä leveän alueen, jonka laskennallinen pinta-ala on 500 neliömetriä (m²). Uloimmaisen kivivallin sisältä on havaittu myös toisen kivivallin jäänteitä. Jätinkirkon asento mitattiin Suomen jätinkirkkojen paleoastronomisten tutkimuksien yhteydessä. Sen pituusakselin suunatus on 75° pohjoissuunnasta myötäpäivään. Jätinkirkon lähellä sijaitsee tutkimaton kiviröykkiö.


title: Käyräkankaan jätinkirkot

text:
Eteläisemmän jätinkirkon pituus on 29 metriä ja leveys on 15 metriä ja sen laskennallinen pinta-ala on 440 m². Sen asento poikkeaa pohjoisemmasta jätinkirkosta noin 70° eli tämän jätinkirkon pituusakseli osoittaa 147° pohjoissuunnasta myötäpäivään. Jätinkirkon ympärysvallissa on kaksi porttia. Toinen sijaitsee symmertia-akselilla eli 147° kulmassa pohjoiseen verrattuna ja toinen 329° kulmassa jätinkirkon keskikohdasta mitattuna. Jätinkirkon välittömässä läheisyydessä sijaitsee myös kiviröykkiö sekä kolmionmuotoinen pystykivi.
Jätinkirkkojen lähistössä sijaitsee useita muitakin muinaisjäännöksiä. Petri Pesonen on koonnut luettelon Suomessa havaituista asuinpainanteista. Luettelon mukaan myös Käyräkankaalla on löydetty moreeni- ja hiekkamaahan jääneitä soikion muotoisia painaumia, jotka voisivat olla jäänteitä asumuksien maanalaisista osista. Ne muodostavat noin 300 metrin pituisen vyöhykkeen, mutta niitä ei olla vielä tutkittu. Niiden lukumäärääkään ei olla tarkemmin määritetty. Arvioiden mukaan asuinpainaumia olisi vähintään 10, mutta epävarmuus kaikkien painaumien tarkoituksesta on rajoittanut yläarviota kahteen kymmeneeseen. Tarkempi kuva kylän rakenteesta syntyy vasta, kun paikalla on suoritettu kaivauksia.


title: Käyräkankaan jätinkirkot

text: Mahdollisen asuinpaikan luoteispuolella noin 100 metrin päässä siitä sijaitsee kuusi kiviröykkiötä. Niistä neljä sijaitsee Käyräkankaan korkeimmalla kohdalla jätinkirkkojen eteläpuolella. Muinaisjäännösalueelta on pistokokeissa löydetty kvartsi-iskoksia ja palaneiden kivien keskittymiä. Mahdolliset asuinpainaumat ja tällaiset ihmistoiminnasta kertovat löydöt viittaavat siihen mahdollisuuteen, että paikalla olisi elänyt tavallista suurempi kivikautinen ihmisyhteisö.


title: Käyräkankaan jätinkirkot

text: Aarne Europeus kävi tarkastamassa kohteen vuonna 1914, Paula Purhonen vuonna 1978, Mika Sarkkinen vuonna 1993 ja Mika Sarkkinen, Aulis Forss ja M.Mäkivuoti vuonna 1994. Alueellisen inventoinnin yhteydessä Mika Sarkkinen tutki jätinkirkkoja vuonna 1997.


title: Käyräkankaan jätinkirkot

text: Jätinkirkon alueen ja ympäristön metsät hakattiin paljaaksi ja sen jälkeen maanpinta äestettiin. Työmiehet kuitenkin kiersivät suojellun alueen ja se jäi koskemattomaksi. Eteläosassa sijainnutta kiviröykkiötä on pengottu, mutta inventointityöryhmä palautti puuttuvat kivet röykkiöön.


title: Craig Primmer

text: Craig Primmer (s. 1970 Geelong, Australia) on australialais-suomalainen genetiikan professori Turun yliopiston biologian laitoksella. Hän väitteli Ruotsin maatalousyliopistossa Uppsalassa vuonna 1997 ja sai vuonna 1999 Helsingin yliopiston ekologisen genetiikan dosentin pätevyyden. Vuonna 2005 hänet valittiin Turun yliopiston Biologian laitokselle genetiikan professoriksi. Hän on toiminut akatemiaprofessorina kaudella 2011–2015, ja jälleen vuosina 2017–2021.


title: Craig Primmer

text: Professori Primmerin erityisesti kalojen perimään keskittyvän luonnonsuojelugenetiikan alan tutkimusryhmän tärkeimpiä tutkimuslöydäksiä on raportoitu muun muassa Nature-tiedelehdessä.


title: Hamadin kansainvälinen lentoasema

text: Hamadin kansainvälinen lentoasema on kansainvälinen lentoasema Dohassa, Qatarin pääkaupungissa. Se korvasi entisen Dohan kansainvälisen lentoaseman Qatarin pääasiallisena lentokenttänä.


title: Hamadin kansainvälinen lentoasema

text: Suunnitteluvaiheessa Hamadin kv. lentoasema tunnettiin nimellä "New Doha International Airport" (NDIA). Se oli alun perin tarkoitus avata vuonna 2009, mutta sarja kalliita viivästyksiä aiheutti sen, että lentokenttä avattiin vasta 30. huhtikuuta 2014, kun seremoniallinen Qatar Airwaysin lento saapui sinne Dohasta. Kansallinen lentoyhtiö Qatar Airways ja kaikki muut lentoyhtiöt siirtyivät uudelle lentokentälle 27. toukokuuta 2014.


title: Hamadin kansainvälinen lentoasema

text: Suunnittelu tapahtui vuonna 2003 ja rakentaminen alkoi vuonna 2005. Lentoasema (terminaali ja kiitotie) on rakennettu viiden kilometrin päähän itään vanhalta Dohan kansainväliseltä lentoasemalta. Se levittäytyy yli 2 200 hehtaarin alueelle, ja alun perin oli ajateltu sen palvelevan lentoyhtiöitä, jotka eivät tarjoa matkustajilleen lounge-palveluita.


title: Hamadin kansainvälinen lentoasema

text:
Hamadin kansainvälinen lentoasema on suunniteltu palvelemaan ennustettua jatkuvaa liikenteen määrän kasvua. Alkuperäisten suunnitelmien mukaan lentoaseman vuotuinen kapasiteetti on 29 miljoonaa matkustajaa, kolme kertaa nykyinen määrä. Jos kaikki laajennukset toteutetaan, se pystyy käsittelemään 50 miljoonaa tai jopa 93 miljoonaa matkustajaa vuodessa, mikä tekisi siitä alueen toiseksi suurimman lentokentän Dubain jälkeen. Lentokentän pinta-ala on kaksi kolmasosaa koko Dohan keskustan alasta. Lentokentän arkkitehtuurin teemana on keidas autiomaassa. Monissa rakennuksissa on vesialtaita ja suihkulähteitä, kattorakenteet ovat aaltojen muotoisia ja autiomaan kasvit kasvavat hyödyntäen kierrätettyä vettä. Lentokentän 22 neliökilometrin pinta-alasta puolet on mereltä vallattua maata.
Qatar aikoo rakentaa toisen terminaalin vain, jos matkustajamäärien kasvu ylittää ennustetut luvut. Näin voi tapahtua, kun kaupunkiin tulee 2022 FIFA World Cup.


title: Hamadin kansainvälinen lentoasema

text: Lentokentällä on kaksi rinnakkaista kiitotietä, joka sijaitsevat kahden kilometrin päässä toisistaan. Ne on suunniteltu mahdolistamaan samanaikaiset lentoonlähdöt ja laskeutumiset. Ensimmäinen on 4 850 m pitkä, ja sitä pidetään pisimpänä kiitotienä Länsi-Aasiassa ja myös yhtenä maailman pisimmistä kiitoteistä. Toinen kiitotie on 4 250 -metrinen.


title: Maren Skjøld

text: Maren Skjøld (s. 29. syyskuuta 1993) on norjalainen alppihiihtäjä, joka edustaa Gjøvik Skiklubbia.


title: Maren Skjøld

text: Alppihiihdon maailmancupissa Skjøld kilpaili ensimmäisen kerran Flachaun pujottelussa tammikuussa 2016. Ensimmäiset maailmancupin pisteensä hän saavutti Crans-Montanan pujottelussa helmikuussa 2016 oltuaan 24:s. Kymmenen parhaan joukkoon hän sijoittui ensimmäisen kerran Levin pujottelussa marraskuussa 2016 oltuaan viides. Parhaimmillaan hän on ollut neljäs Courchevelin paripujottelussa joulukuussa 2017.


title: Maren Skjøld

text: Skjøld sijoittui Sankt Moritzin MM-kilpailuissa 2017 pujottelussa 13:nneksi. Pyeongchangin olympialaisissa 2018 hän saavutti pronssia joukkuekilpailussa.


title: Libanon paralympialaisissa

text: Libanon on osallistunut kesäparalympialaisiin kolme kertaa, eli vuosina 2000, 2008 ja 2012. Maa on saavuttanut kaksi pronssimitalia, joista molemmat tulivat Pekingissä 2008. Maa ei ole ottanut osaa talviparalympialaisiin. Maata on edustanut paralympialaisissa kerralla yksi tai kaksi urheilijaa.


title: Ida Paul

text: Ida Maria Paul on suomalainen laulaja-lauluntekijä. Hän on omien kappaleidensa lisäksi kirjoittanut kappaleita myös muun muassa Kaija Koolle, Mikael Gabrielille, Lauri Tähkälle ja Anna Abreulle.


title: Ida Paul

text: Paul on kotoisin Tammisaaresta. Paulin isä on amerikkalainen ja äiti suomalainen. Hän asui kuusivuotiaana vuoden ajan Yhdysvalloissa. Tämän jälkeen hän palasi Suomeen. Paul soitti nuorempana viulua.


title: Ida Paul

text: Peruskoulun jälkeen Paul kävi Helsingissä Ressun lukiota, josta hän valmistui keväällä 2015 ”ällän papereilla”. Paul hyväksytiin maaliskuussa 2015 opiskelemaan Yhdysvaltoihin Harvardin yliopistoon. Hän kuitenkin päätti lykätä opiskelujen aloittamista vuodella. Opiskelunsa hän aloitti syksyllä 2016.


title: Ida Paul

text: Paul on harrastanut nuorempana musiikin lisäksi myös jalkapalloa.


title: Ida Paul

text: Paul osallistui kesällä 2015 biisileirille, jossa hän pääsi kirjoittamaan kappaletta Roope Salminen & Koirat -yhtyeelle. Häntä pyydettiin mukaan laulamaan kappaleelle ”Madafakin darra”, jolla hän on yksi tekijöistä. Kappale sijoittui Suomessa parhaimmillaan virallisen singlelistan, latauslistan sekä radiolistan ykköseksi. Kesän 2015 Paul keikkaili Roope Salminen & Koirat -yhtyeen kanssa.


title: Ida Paul

text: Warner Music Finlandin tuotantopäällikkö Asko Kallonen ehdotti Paulille soolokappaleiden tekemistä, ja siihen hän suostui. Paul julkaisi 20. tammikuuta 2016 esikoissinglensä ”Laukauksia pimeään”, jonka hän oli tehnyt yhdessä tuottaja Jaakko Salovaaran kanssa. Single saavutti myöhemmin kultalevyn. Saman vuoden huhtikuussa Paul julkaisi toisen singlensä ”Kunhan muut ei tiedä”.


title: Ida Paul

text: Kesästä 2016 alkaen Paul on julkaissut musiikkia duona Kalle Lindrothin kanssa nimellä Ida Paul & Kalle Lindroth.


title: Ida Paul

text: Paul esitti yhdessä Vilma Alinan, Nelli Matulan ja Sini Yaseminin kanssa vuoden 2017 Kesäkumi-kappaleen ”Tyynysotaa”.


title: Kristoffer Jakobsen

text: Kristoffer Jakobsen (s. 9. syyskuuta 1994) on ruotsalainen alppihiihtäjä, joka edustaa Storklintens AK Skalp -seuraa.


title: Kristoffer Jakobsen

text: Jakobsen sijoittui Pyeongchangin olympialaisissa 2018 pujottelussa seitsemänneksi.


title: Kristoffer Jakobsen

text: Alppihiihdon maailmancupissa Jakobsen kilpaili ensimmäisen kerran Söldenin suurpujottelussa lokakuussa 2016. Ensimmäiset maailmancupin pisteensä hän saavutti Levin pujottelussa marraskuussa 2016 oltuaan 12:s. Se on edelleen hänen paras maailmancupsijansa (tilanne 17.3.2018).


title: Päivi Törmä

text: Päivi Törmä (s. 1969 Nivala) on suomalainen Aalto-yliopiston Perustieteiden korkeakoulun teknillisen fysiikan professori ja johtaa Laskennallisen nanotieteen huippuyksikköä (COMP). Hän toimii akatemiaprofessorina kaudella 2017–2021.


title: Päivi Törmä

text: Hän valmistui maisteriksi Oulun ja Cambridgen yliopistoista. Kvantti-informaatiota ja -optiikkaa käsittelevän väitöskirjansa hän teki Helsingin yliopistolle. Hän jatkoi opintojaan väitöskirjan jälkeen Saksassa. Ennen siirtymistään professoriksi Aalto-yliopistoon Päivi Törmä johti tutkimusryhmää ja oli nanotieteen professori ja Nanotiedekeskuksen (Nanoscience Center) johtaja Jyväskylän yliopistolla. Hän on ollut myös vierailevana professorina Itävallassa ja Sveitsissä.


title: Päivi Törmä

text: Professori Törmän tutkimusryhmän tutkimusaiheena ovat pitkän kantaman koherenssi-ilmiöt. Akatemiaprofessuuriin liittyvän tutkimushankkeensa eräänä tavoitteena on tutkia suprajohtavuuden rajoja teoreettisesti. Kertyvää tietoa pyritään soveltamaan huoneen lämpötilassa toimivien suprajohteiden kehittämiseen. Ryhmän tutkimustuloksia on julkaistu arvostetuissa luonnontieteen julkaisuissa, kuten "Nature Communications".


title: Khalid al-Suwaidi

text: Khalid Mohammed Al-Suwaidi (s.10. syyskuuta 1986 Doha, Qatar) on qatarilainen ralliautoilija, joka kilpailee WRC2 luokassa Qatarin valtion omistamassa Culture & Sport Qatar Rally Teamissa. Al-Suwaidi ajoi ensimmäisen WRC-osakilpailunsa Jordanian rallissa 2008 N-ryhmän Mitsubishilla. Kaudella 2012 Al-Suwaidi osallistui Saksan MM-ralliin Ford Fiesta RRC:lla. Molemmista kisoista tuloksena oli keskeytys.


title: Khalid al-Suwaidi

text: Varsinaisesti Al-Suwaidi aloitti kilpailemisen MM-tasolla vuoden 2016 Meksikon MM-rallista. Al-Suwaidi osallistui kaudella seitsemään MM-osakilpailuun. Kuusi ensimmäistä kisaa hän ajoi Ford Fiesta R5:lla mutta kauden päättäneeseen Australian osakilpailuun alle vaihtui Skoda Fabia R5.


title: Khalid al-Suwaidi

text: MM-rallien ohella Al-Suwaidi on ajanut joitakin IRC-sarjan osakilpailuja sekä kilpaillut aktiivisesti lähi-idän rallisarjassa, josta tuloksena on Kuwaitin rallin voitto kaudella 2012.


title: Broadcast (brittiläinen yhtye)

text: Broadcast on elektronisen musiikin yhtye, joka perustettiin Birminghamissa Englannissa vuonna 1995. Yhtye on julkaissut kolme albumia sekä useita singlejä ja EP-levyjä.


title: Broadcast (brittiläinen yhtye)

text: Broadcastin alkuperäiset jäsenet olivat Trish Keenan (laulu), Roj Stevens (koskettimet), Tim Felton (kitara), James Cargill (basso) ja Steve Perkins (rummut). Yhtyeessä on soittanut myös muita rumpaleita, mukaan lukien Keith York, Phil Jenkins, Jeremy Barnes ja Neil Bullock. Vuodesta 2005 eteenpäin ryhmässä oli enää vain kaksi jäsentä, Keenan ja Cargill. Kun Keenan kuoli vuonna 2011, jäi Cargill bändin ainoaksi jäseneksi.


title: Broadcast (brittiläinen yhtye)

text: Keenan ja Cargill tapasivat 1990-luvun puolivälissä Sensateria psychedelic clubissa, ja muodostivat Pan Am Flight Bag - yhtyeen vuonna 1995. Useiden konserttien jälkeen bändin nimeksi vaihtui Broadcast.


title: Broadcast (brittiläinen yhtye)

text: Bändin ensimmäiset julkaisut vuonna 1996, olivat seitsemäntuumainen single "Accidentals", sekä "The Book Lovers" EP. Julkaisut herättivät Warp Recordsin huomion, joka teki singlestä ja EP:stä kompilaatioalbumin "Work and Non Work ("julkaistu 10. marraskuuta 1997).


title: Broadcast (brittiläinen yhtye)

text: Broadcastin kappale "You Can Fall" oli mukana Warpin soundtrack-albumilla "Morvern Callar ("2002). Albumilla oli mukana myös Lynne Ramsayn elokuva "Morvern Callar", joka perustuu Alan Warnerin samannimiseen kirjaan.


title: Broadcast (brittiläinen yhtye)

text: Yhtyeen ensimmäinen studioalbumin "The Noise Made by People" julkaisi Warp Records 20. maaliskuuta 2000. Yhtye julkaisi samana vuonna myös kaksi EP:tä: "Extended Play" ja "Extended Play Two".


title: Broadcast (brittiläinen yhtye)

text: Broadcastin toinen albumi "Haha Sound "julkaistiin 11. elokuuta 2003, ja sitä edelsi kaksi EP:tä, "Microtronics Volume 01: Stereo Recorded Music for Links and Bridges" ja "Pendulum". "Haha Soundin" jälkeen Felton erosi yhtyeestä muodostaakseen uuden Seeland - projektin Billy Bainbridgen kanssa. Broadcast jäi Keenanin ja Craigillin duoksi ja he julkaisivat yhtyeen kolmannen albumin "Tender Buttons "(19. syyskuuta 2005),


title: Broadcast (brittiläinen yhtye)

text: Warp julkaisi vuonna 2006 toisen B-puolia ja harvinaisempia kappaleita sisältäneen kokoelma-albumin, "The Future Crayon".


title: Broadcast (brittiläinen yhtye)

text: Lokakuussa 2009 Broadcast julkaisi yhteistyössä Focus Groupin kanssa albumin "Broadcast and the Focus Group Investigate Witch Cults of the Radio Age". Vuoden 2009 lopulla, Gravenhurstin koveri laulusta "I Found the F" julkaistiin "Warp20 (Recreated)" kokoelma-albumilla.


title: Broadcast (brittiläinen yhtye)

text: Keenan kuoli 42-vuotiaana keuhkokuumeeseen, josta hän kärsi saatuaan aiemmin H1N1-virustartunnan.


title: Broadcast (brittiläinen yhtye)

text: Broadcast teki soundtrackin Peter Stricklandin elokuvaan "Berberian Sound Studio "(2012). Soundtrack julkaistiin erikseen 2013.


title: Broadcast (brittiläinen yhtye)

text: Cargill paljasti vuonna 2011 Under the Radarin haastattelussa, että uusi Broadcast-albumi oli tekeillä ja että siinä olisi Keenanin julkaisematonta laulua. Cargill vahvisti lupauksensa "Shindig!" -lehden haastattelussa huhtikuussa 2013, vaikka albumia ei ole vuoteen 2016 mennessä vielä julkaistu.


title: Broadcast (brittiläinen yhtye)

text: Yhtyeen tyyliä kuvaa sekoitus erilaisia elektronisia ääniä ja Keenanin 1960-luvulta vaikutteita ottanut laulu. Tyyli oli suurilta osin peräisin 1960-luvun amerikkalaiselta yhtyeeltä The United States of America, joka myös hyödynsi paljon elektronisia instrumentteja musiikissaan. Broadcastin tyyli on myös hyvin samankaltainen Stereolab -yhtyeen kanssa, vaikka se onkin usein huomattavasti tummempaa sävyltään sisältäen sampleja ja analogista dissonanssia sekä säröä.


title: Al-Khawr

text: Al-Khawrin pinta-ala on 1546 km². Kunnan asukasluku vuonna 2015 oli 202 031.


title: Al-Khawr

text: Kunnan itäosassa on kaksi noin sadantuhannen asukkaan kaupunkikeskusta: Adh-Dhakhīrah ja Al-Khawr.


title: Al-Khawr

text: Al-Khawr on yksi Qatarin vanhimmista kaupungeista. Sen pääelinkeino oli aiemmin kalastus. Nykyisin siellä tuotetaan öljyä ja nestekaasua.


title: Al-Dayyan

text: Al-Dayyan on yksi Qatarin seitsemästä kunnasta. Se sijaitsee Persianlahden rannalla pääkaupunki Dohan pohjoispuolella..


title: Al-Dayyan

text: Al-Dayyanin pinta-ala on 249 km². Kunnan asukasluku vuonna 2015 oli 54 339.


title: Al-Rayyan

text: Al-Rayyan on yksi Qatarin seitsemästä kunnasta. Se sijaitsee pääkaupunki Dohan lansipuolella.


title: Al-Rayyan

text: Al-Rayyanin pinta-ala on 2511 km². Kunnan asukasluku vuonna 2015 oli 605 712.


title: Umm Salal

text: Umm Salal on yksi Qatarin seitsemästä kunnasta. Se sijaitsee sisämaassa pääkaupunki Dohan luoteispuolella.


title: Umm Salal

text: Umm Salalin pinta-ala on 318 km². Kunnan asukasluku vuonna 2015 oli 90 835.


title: Libanon kesäparalympialaisissa 2012

text: Libanon osallistui Lontoon kesäparalympialaisiin vuonna 2012 joukkueella, johon kuului vain yksi pyöräilijä, eli Edward Maalouf. Hän toimi myös maan lipunkantajana avajaisissa. Kyseessä oli maan kolmas esiintyminen paralympialaisissa, eikä se saavuttanut mitaleita, toisin kuin neljä vuotta aiemmin Pekingin kesäparalympialaisissa.


title: Libanon kesäparalympialaisissa 2008

text: Libanon osallistui Pekingin kesäparalympialaisiin vuonna 2008 joukkueella, johon kuului vain yksi pyöräilijä, eli Edward Maalouf. Kyseessä oli maan toinen esiintyminen paralympialaisissa, ja se saavutti historiansa ensimmäiset paralympiamitalit Maaloufin voitettua molemmissa osaanottamissaan kilpailuissa pronssimitalit.


title: Turkin jalkapalloliitto

text: Turkin jalkapalloliitto on vuonna 1923 perustettu turkkilaisen jalkapalloilun kattojärjestö. Se liittyi kansainvälisen jalkapalloliiton FIFA:n jäseneksi heti perustamisvuonnaan ja Euroopan maanosaliiton UEFA:n jäseneksi vuonna 1962. Maajoukkuetoiminnan lisäksi Turkin jalkapallolitto organisoi myös muun muassa Turkin Superliigaa ja Turkin cupia.


title: Turkin jalkapalloliitto

text: Turkin jalkapalloliiton puheenjohtajana toimii Yıldırım Demirören.


title: Libanon kesäparalympialaisissa 2000

text: Libanon osallistui Sydneyn kesäparalympialaisiin vuonna 2000 joukkueella, johon kuului kaksi yleisurheilijaa. Kyseessä oli maan ensimmäinen esiintyminen paralympialaisissa, eikä se saavuttanut mitaleita Maan molemmat edustajat olivat miehiä.


title: Greta Dahlström

text: Sofia Margareta (Greta) Dahlström (o.s. Stenbäck; 21. elokuuta 1887 Tyrvää – 23. maaliskuuta 1978 Turku) oli suomalainen musiikinopettaja ja säveltäjä.


title: Greta Dahlström

text: Greta Dahlström opiskeli Helsingin musiikkiopistossa vuosina 1903–1907 ja työskenteli sen jälkeen musiikinopettajana Helsingissä ja Turussa. Hän osallistui Turunmaan musiikkielämään muun muassa kuoronjohtajana sekä keräsi ja sovitti kansansävelmiä Otto Anderssonin avustajana ("Finlands svenska folkdiktning"). Dahlström on säveltänyt sekä yksinlauluja että kuorolauluja.


title: Greta Dahlström

text: Greta Dahlberg avioitui vuonna 1925 historioitsija Svante Dahlströmin kanssa. Heille syntyi kolme lasta, joista nuorin on musiikintutkija Fabian Dahlström.


title: Opel Grandland X

text: Opel Grandland X on Opelin vuodesta 2017 lähtien valmistama crossover-tyyppinen henkilöautomalli, joka perustuu samalle alustarakenteelle kuin Peugeot 3008. Malli esiteltiin Frankfurtin autonäyttelyssä syksyllä 2017. Euroopan markkinoilla se korvasi Opel Antaran.


title: Opel Grandland X

text: Vuoden 2017 Euro NCAP -kolaritestistä Grandland X sai tulokseksi täydet viisi tähteä.


title: Pentti Lehtimäki

text: Pentti Johannes Lehtimäki (s. 26. kesäkuuta 1936 Hämeenkyrö) on suomalainen reservin kenraaliluutnantti, joka toimi Puolustusvoimien henkilöstöpäällikkönä.


title: Pentti Lehtimäki

text: Lehtimäen vanhemmat olivat Eino Lehtimäki ja Anni Jokinen ja hänen puolisonsa on Tuulikki Marja-Liisa Satuli.


title: Pentti Lehtimäki

text: Lehtimäki tuli ylioppilaaksi 1957 ja suoritti Kadettikoulun 1961 ja Sotakorkeakoulun 1973. Opintomatkan Yhdysvaltoihin hän teki 1965–1966 ja valmistui valtiotieteen maisteriksi 1970. Lehtimäki toimi Uudenmaan jääkäripataljoonassa joukkueenjohtajana 1959 ja opetusupseerina 1961–1962, Kadettikoulussa hän työskenteli kouluttajana 1962–1967 ja toimistoupseerina 1967–1970. Pääesikunnassa Lehtimäki palveli koulutusosastolla 1970–1971, tiedotusosaston toimistoesiupseerina 1973–1974, toimistopäällikkönä 1975, tiedusteluosaston toimistoesiupseerina 1975–1976, järjestelyosaston päällikkönä 1989–1992 ja komento-osastolla 1992. Lehtimäki oli Sotakorkeakoulun opettaja 1977–1980, apulaissotilasasiamies Washingtonissa ja Ottawassa 1980–1981, Suomen sotilaallinen edustaja YK:ssa New Yorkissa 1981–1984, Karjalan Prikaatin esikuntapäällikkö 1984–1986 ja Seinäjoen sotilaspiirin päällikkö 1986–1989. Puolustusvoimien henkilöstöpäälliköksi Lehtimäki nimitettiin 1993.


title: Pentti Lehtimäki

text: Lehtimäki ylennettiin vänrikiksi 1959, luutnantiksi 1962, yliluutnantiksi 1965, kapteeniksi 1968, majuriksi 1973, everstiluutnantiksi 1979, everstiksi 1986 ja kenraalimajuriksi 1993. Ylennyksen kenraaliluutnantiksi hän sai reservissä, vuonna 2000.


title: Kaisa Poutanen

text: Kaisa Poutanen (s. 1954) on VTT:n elintarviketeknologian tutkimusprofessori ja Itä-Suomen yliopiston Kuopion toimipisteen Kansanterveystieteen ja kliinisen ravitsemustieteen laitoksen Elintarvikkeiden terveysvaikutusten tutkimuskeskuksen johtaja. Koulutukseltaan hän on tekniikan tohtori. Hän oli akatemiaprofessori kaudella 2010–2014. Vuosina 2016–2019 hän on yksi Stop diabetes -hankkeen vastuuhenkilöistä.


title: Yhteiskunnan Mutantit

text: Yhteiskunnan Mutantit on suomalainen punk-vaikutteinen rockyhtye, jonka kitaristi Make perusti Tampereella vuonna 2014. Yhtyeeseen kuuluvat myös laulaja Tero, basisti Pii sekä rumpali Otto.


title: Yhteiskunnan Mutantit

text: Yhtyeen ensimmäinen julkaistu kappale ”Äpärät” ilmestyi musiikkivideona lokakuussa 2014. Helmikuussa 2015 ilmestyivät kappaleet ”Kova luu” ja ”h.o.e.” , joita seurasi yhtyeen omaa nimeään kantavan omakustannealbumi. Yhtyeen kappale ”Neliöksi pakotettu” julkaistiin 16. toukokuuta 2016 musiikkivideon saattelemana, jonka jälkeen yhtye solmi levytyssopimuksen Atte Blomin levy-yhtiön Ainoa Productionsin kanssa. Sopimuksen jälkeen yhtye teki Saksan kiertueen. Esikois-EP "Neliöksi pakotettu" julkaistiin 11. marraskuuta 2016, ja se on levy-yhtiö Ainoan ensimmäisiä julkaisuja.


title: Yhteiskunnan Mutantit

text: Ensimmäinen pitkäsoitto "Tuote" julkaistiin 29. syyskuuta 2017.


title: Georg Helsingius

text: Georg Helsingius (12. lokakuuta 1662 Viipuri – 21. toukokuuta 1741 Porvoo) oli suomalainen kirkkoherra, Porvoon tuomiorovasti ja valtiopäivämies.


title: Georg Helsingius

text: Helsingiuksen vanhemmat olivat Jääsken kirkkoherra Markus Helsingius (k. 1678) ja Elisabet Holst. Hän pääsi ylioppilaaksi Turussa 1679 ja Uppsalassa 1687. Helsingius valmistui filosofian maisteriksi 1694.


title: Georg Helsingius

text: Helsingius oli Viipurin tuomiokapitulin notaarina vuodesta 1692, Viipurin lukion kreikan ja heprean kielten lehtorina vuodesta 1695 sekä Viipurin linnan ja Siikaniemen kirkkoherrana vuodesta 1697. Hänestä tuli Mikkelin kirkkoherra 1697 ja hän toimi siellä Viipurin piispan paettua Ruotsiin ylimääräisenä tuomiokapitulin esimiehenä 1711–1713. Helsingius itse pakeni sotaa Ruotsiin 1713 ja hän oleskeli vuosina 1717–1718 Medelpadissa ja Attmarin pitäjässä sekä sitten Tukholmassa. Sodan päätyttyä Helsingius palasi Suomeen ja hänestä tuli Porvoon kirkkoherra 1722 ja tuomiorovasti 1724. Helsingius oli myös valtiopäivämiehenä 1710.


title: Georg Helsingius

text: Helsingius oli naimisissa 1696–1730 Siikaniemen kirkkoherra Pehr Risteliuksen (k. 1695) lesken Beata Schmidtin (k. 1730) kanssa. Heidän poikiaan olivat Porvoon tuomiokapitulin notaari Mårten Helsingius (k. 1733), Iisalmen kirkkoherra Henrik Helsingius (1701–1757), Rantasalmen kirkkoherra Georg Helsingius (1710–1764), Helsingin kaupunginsihteeri Johan Helsingius (1712–1766), Turun akatemian matematiikan ja fysiikan dosentti Gustaf Helsingius (1714–1740) ja kuninkaallinen sihteeri Daniel Helsingius (1717–1774).


title: Bob Henrit

text: Robert John ”Bob” Henrit (s. 2. toukokuuta 1944 Broxbourne, Englanti, Iso-Britannia) on brittiläinen rumpali, jonka yhtyeitä ovat olleet muun muassa Unit 4 + 2, The Roulettes, The Kinks ja Argent.


title: Bob Henrit

text: The Kinksissä Henrit korvasi Mick Avoryn vuonna 1984, minkä jälkeen hän pysyi yhtyeessä aina sen hajoamiseen, vuoteen 1996 asti.


title: Bob Henrit

text: Henritin omaelämäkerta "Banging On" ilmestyi marraskuussa 2013.


title: Dientamoeba fragilis

text: Dientamoeba fragilis on yksisoluinen siimaeliö, joka elää nisäkkäiden ruoansulatuskanavassa. Se voi aiheuttaa ihmisellä vatsaoireita, kuten vatsakipuja ja ripulia. Oireet kestävät yleensä 1–2 viikkoa. Tartunta ei ole vaarallinen. Lajin elinkiertoa ei vielä tunneta täysin, mutta se tarttuu ulosteesta suuhun.


title: Dientamoeba fragilis

text: Lajin "D. fragilis" koko elinkiertoa ei ole vielä määritelty, mutta kliinisten tutkimusten perusteella siitä on tehty oletuksia. Laji löydettiin jo 1900-luvun alussa, mutta sen kykyä levitä ja liikkua ilman näkyviä siimoja tai juurijalkaa ei oltu vielä vuonna 2012 selvitetty.


title: Dientamoeba fragilis

text: Vuonna 2014 ihmisen ulosteista löydettiin lajin trofotsoiitteja, mutta niiden tutkimista pitää vielä jatkaa. "D. fragilis" -lajilla ei ole kystavaihetta. "D. fragilis" todennäköisesti päätyy elimistöön ulosteesta suuhun. Suurin osa tartuntoista on tullut suoraan ulosteesta, mutta laji saattaa levitä myös zoonoosina.


title: Dientamoeba fragilis

text: "D. fragilis" elää suolistossa, mutta sen ei tiedetä olevan hyökkäävä, eikä se aiheuta solutuhoja. Yhdysvalloissa ja muissa kehittyneissä maissa "D. fragilis" -tartuntojen esiintyvyys on noin 2–5 prosenttia.


title: Dientamoeba fragilis

text: Oireita, jotka liittyvät "D. fragilis" -tartuntaan, ovat löysä uloste, ripuli ja vatsakipu. Lisäksi siihen saattaa liittyä painon tippumista, ruokahalun menettämistä, pahoinvointia ja väsymystä. Se ei aiheuta kaikissa ihmisissä oireita, mutta lapsilla oireita tulee jopa noin 90 prosentilla tartunnan saajista.


title: Dientamoeba fragilis

text: "D. fragilis" -tartuntaan ei liity kuolleisuutta. Oireet kestävät yleensä 1–2 viikkoa, mutta pitkittynyt tauti voi kestää jopa kuukausia. Tartuntaa voidaan hoitaa lääkityksellä.


title: Bulifleim

text: ”Bulifleim” on rap-artisti PastoriPiken ensimmäinen single, jonka julkaisi Tasoi Records 10. marraskuuta 2016. Kappaleella on mukana JVG-duon VilleGalle.


title: Bulifleim

text: Kappaleen ovat säveltäneet ja sovittaneet Biniyam Schelling, Joonas Laaksoharju, Santeri Kauppinen ja Jarkko Ehnqvist. Sanoituksen ovat tehneet esittäjät PastoriPike ja VilleGalle sekä Schelling, Miika Pesso ja Abshir Sheikh Nur. Tuottajina ovat toimineet Schelling ja Laaksoharju, miksauksen on tehnyt Laaksoharju ja masteroinnin Tommi Langen.


title: Bulifleim

text: Kappaleeseen julkaistiin 17. marraskuuta YouTubessa musiikkivideo, jonka ovat ohjanneet PastoriPike ja Teemu Saario.


title: Bulifleim

text: Kappale nousi ilmestyttyään viikoksi latauslistan sijalle 30.


title: Pyhän Hengen kirkko

text: Pyhän Hengen kirkko voi viitata seuraaviin kirkkoihin:Katso myös


title: Gabriel Aspegren

text: Gabriel Aspegren vanhempi (9. joulukuuta 1708 Kristiinankaupunki – 13. huhtikuuta 1784 Pietarsaaren maalaiskunta) oli suomalainen kirkkoherra, rehtori ja rovasti.


title: Gabriel Aspegren

text: Aspegrenin vanhemmat olivat Koivulahden kappalainen Anders Aspegren (1678–1751) ja hänen ensimmäinen puolisonsa Margareta Bachster. Hän kävi Porin triviaalikoulua ja pääsi ylioppilaaksi Turussa 1730 ja Uppsalassa 1733. Aspegren valmistui filosofian maisteriksi Uppsalan yliopistosta 1737 ja hänet vihittiin papiksi Turun hiippakunnassa 1740.


title: Gabriel Aspegren

text: Aspegren oli Vaasan triviaalikoulun vt. alempana kollegana 1732–1733 ja Turun akatemian historian ja siveysopin dosenttina vuodesta 1738. Hän oli Vaasan triviaalikoulussa ylempänä kollegana vuodesta 1740, konrehtorina vuodesta 1747 ja rehtorina vuodesta 1749. Aspegrenista tuli Pietarsaaren pitäjän kirkkoherra 1754, hän sai rovastin arvon 1764 ja lääninrovastina hän oli vuodesta 1768. Aspegren tunnettiin maatalouden ja puutarhaviljelyn edistäjänä. Hn oli Vaasan maakuntakokouksen osanottajana ja pappissäädyn sihteerinä vuonna 1742 ja toimi puhujana pappeinkokouksessa Kokkolassa 1751.


title: Gabriel Aspegren

text: Aspegren oli naimisissa 1740–1755 Magdalena Uddmanin (k. 1755) kanssa ja vuodesta 1756 Paltamon kirkkoherran Erik Munseliuksen lesken Sara Forbuksen (k. 1817) kanssa tämän toisessa avioliitossa. Hänen poikiaan olivat entinen varamaanmittari Hans Henrik Aspegren (1741–1790), Pietarsaaren pitäjän kirkkoherra Gabriel Aspegren (1747–1784) ja lääninviskaali, vänrikki Bror Vilhelm Aspegren (1764–1826).


title: Karsinnat jalkapallon Afrikan-mestaruuskilpailuihin 1962

text: Vuoden 1962 jalkapallon Afrikanmestaruuskilpailut olivat ensimmäiset, joihin järjestettiin karsinnat ennen varsinaista turnausta. Hallitseva mestari Egypti ja isäntämaa Etiopia selviytyivät turnaukseen ilman karsintoja. Karsintoihin osallistui seitsemän maata Marokon vetäydyttyä karsinnoista. Varsinaiseen turnaukseen karsintojen kautta selviytyivät Tunisia ja Uganda.


text: Nigeria jatkoon arvonnan perusteella.


text:
Tasatuloksessa jatkoonmenijä olisi sääntöjen mukan pitänyt ratkaista arvalla. Molemmat joukkueet halusivat että ratkaisu tapahtuu kentällä, ja CAF suostui joukkueiden pyyntöön uusintaottelusta.
Uganda jatkoon. Myös Sudan oli lohkossa 2, mutta maa luopui karsinnoista.


text: Marokko luopui ja Tunisia jatkoon otteluitta.


text: Kolmen lohkovoittajan, Ugandan, Nigerian ja Tunisian kesken suoritettiin arvonta, mikä joukkueista pääsee afrikanmestaruusturnaukseen ilman jatkokarsintaa. Arpa suosi Ugandaa, ja Tunisia ja Nigeria pelasivat karsintaottelut turnaukseen pääsystä.


text: Nigerian joukkue marssi ulos kentältä 65. minuutilla protestoidakseen Tunisian maalia. CAF päätti että Tunisia selviytyy jatkoon.


title: Partio Suomessa

text: Partiota Suomessa hallinnoi ainoana keskusjärjestönä Suomen Partiolaiset, johon kuuluu yli 59 300 partiolaista.


title: Partio Suomessa

text: Partio tuli Suomeen vuonna 1910. Alkuaikoina toiminta oli organisoimatonta, uusia partioryhmiä syntyi sinne tänne itsestään. Vuonna 1911 Suomessa järjestettiin ensimmäiset partioleirit. Samana vuonna keisari Nikolai II julisti partion laittomaksi, koska liikkeen suojissa pelättiin tapahtuvan salaista sotilaskoulutusta – mutta toiminta jatkui monin paikoin salassa. Huomattavimmat tuolloin maan alla toimineet lippukunnat ovat yhä toiminnassa: ne ovat helsinkiläinen Toimen Pojat sekä Vaasan Metsäveikot. Näillä kahdella lippukunnalla on perinteisiä erivapauksia asusteiden ja luokkamerkkien suhteen: molemmilla on oma leirilakkinsa joka Toimen Pojilla on khakivärinen sinisin nauhoin ja Vaasan Metsäveikoilla sininen punaisin nauhoin. Lisäksi Toimen Pojat saavat edelleen käyttää routavuosilta peräisin olevia I ja II luokan merkkejään, jotka ovat partiohuivissa kannettavia metallisia pienoismerkkejä. Uusia erivapauksia ei ole myönnetty.


title: Partio Suomessa

text: Vaikka perinteitä kunnioitetaankin, jotkut vanhat tavat ja käytännöt ovat kadonneet. Eräs sellainen on partiosauva: se oli kullekin omistajalleen erikseen tehty puinen, pituusmittayksiköin varustettu sauva joka ulottui omistajansa nenän korkeudelle. Sauvat tehtiin yleensä itse puhdetyönä ja sen teko-ohje on edelleen olemassa uutena painoksena julkaistussa Partiopojan kirjassa, joskin nykyään ei sauvojen tekotalkoita järjestetä kuin aivan sattumoisin leireillä, jos johtajaksi sattuu tällaisesta kiinnostunut. Jotkut, yleensä vanhemmat, partionjohtajat saattavat käyttää sauvaa esimerkiksi leireillä iltanuotion seremonioita johtaessaan tai muussa vastaavassa epävirallisessa tarkoituksessa. Yleisestä käytöstä sauva on kuitenkin poistunut eikä sitä mainita ohjeissa.


title: Partio Suomessa

text: Keväällä 1917 partio sallittiin jälleen ja toiminta alkoi uudelleen. Toukokuussa 1917 perustettiin Suomen Partioliitto, partiolaisia oli tuolloin lähes 18 000.


title: Partio Suomessa

text: Nykyinen keskusjärjestö Suomen Partiolaiset perustettiin vuonna 1972, kun 1940-luvun alussa syntyneet Suomen Partiopoikajärjestö ja Suomen Partiotyttöjärjestö yhdistyivät.


title: Partio Suomessa

text: Ennen uudistusta 7–11-vuotiaita kutsuttiin pääsääntöisesti kolkkapojiksi ja tyttöjä tontuiksi. Kolkkapoikien tunnus oli mustaan vinoneliöön sijoitettu, kolkkanuolella eli vasamalla ladattu, paaluttain asetettu jännitetty kultainen kaarijousi. Kolkkajohtajalla tunnus oli lehvänvihreäpohjainen ja ohuella keltaisella reunalla varustettu.


title: Partio Suomessa

text: Nimike otettiin käyttöön siksi, että tuolloin haluttiin korostaa suomalaisuutta. Suomen historiaan kuuluva oravanmetsästäjän apulainen eli kolkkapoika katsottiin olevan esimerkillisen suomalainen nimitys nuoresta oppipojasta. Tämän vuoksi tunnukseksikin valittiin oravanmetsästäjän ase eli tylpällä oravan nahkaa vahingoittamattomalla kolkkanuolella ladattu kaarijousi.


title: Partio Suomessa

text: Muutamissa lippukunnissa oli kuitenkin sudenpentuja, joiden tunnus oli pystyyn mustaan soikioon sijoitettu, edestä kuvattu punainen sudenpää. Monesti sudenpentu-nimitys koettiin ulkoa tuotuna, ei vähiten suden tuolloin liioitellun pahan maineen vuoksi. Osmo Vesikansan Kolkkapojan kirjassa alkuosan tarinassa "Kolkkapoikien maassa" (s. 23–27) sudet jopa leimataan ihmistä vainoaviksi luihuiksi, kamaliksi ja julmiksi pedoiksi, aivan pahan vertauskuviksi.


title: Partio Suomessa

text: Kolkilla oli oma lakinsa, jossa oli kaksi pykälää:


title: Partio Suomessa

text: Kaikille yhteinen oli ohut sininen villapaita, jossa kannettiin tunnuksia ja päällä partiovyötä ja kaulahuivia. Kaulahuivin käyttöoikeuden sai lupauksenannon jälkeen eli käytännössä oltuaan vuoden ns. "arkajalka"na. Samalla kertaa jaettiin myös jousitunnukset ja yleensä myös ensimmäiset vuositähdet.


title: Partio Suomessa

text: Lupauksenannot pyrittiin ajoittamaan vuosittain viikko ennen Pyhän Yrjön päivää (23. huhtikuuta) pidettyä suurta paraatia – näin siksi että uudet kolkkapojat ehtivät kiireettä saada uudet tunnuksensa ommelluiksi: näin voitiin esitellä ihkauusia kurinalaisia partiolaisia paraatin vastaanottajalle, joka Helsingissä oli yleensä tasavallan presidentti.


title: Partio Suomessa

text: Huivit olivat lippukuntakohtaisia, joskin lipunsininen oli varsin yleinen. Yksiväriseen huiviin liittyi lähes aina takakolmiossa pidetty lippukunnan merkki. Huivi kiinnitettiin osmonsolmulla tai erillisellä parvi-, vartio- tai lippukuntakohtaisella soljella. Jos joku oli saanut lahjana ulkomaisen huivisoljen, sitäkin sai käyttää. Lisäksi johtajilla on edelleen käytössä olevia omia solkimallejaan.


title: Partio Suomessa

text: Kolkkien päähineenä oli leirilakki, koska tummansininen, keltaisin terein varustettu sudenpentulakki katsottiin epäsuomalaiseksi. Vesipartiokolkat käyttivät jollaa. Sarjakuvista tuttua pesukarhunnahkalakkia ei Suomessa ole koskaan käytetty.


title: Partio Suomessa

text: Lupauksenanto oli parvi- ja lippukuntakohtainen. Rajamäen Metsänkävijät noudatti hyvin laajalle levinnyttä tapaa: kolkkapojan lupaus annettiin kirkossa vartiolaisten jälkeen. Se toteutettiin niin, että arkajalat tarttuivat kukin vasemmalla kädellä köyteen, josta oli tehty silmukka yhdistämällä päät lyhytpujonnalla. Kolkkajohtaja piti myös vasemmalla kädellään tästä köydestä, kaikki tekivät kunniaa oikealla kädellä ja johtajan lausuessa lupaussanat


title: Partio Suomessa

text: vannojat toistivat ne perässä. Tämän jälkeen vannoneille jaettiin huivit ja he saivat kuulla rohkaisevan puheen.


title: Partio Suomessa

text: Tonttujen asu oli tummansininen, sotilasmallinen hiukan polven alapuolelle ulottuva mekko. Sen päällä pidettiin partiovyötä jonka keskiössä oli tyttöjärjestön apilatunnus. Huivia tontut käyttivät solmion tapaan sidottuna, eivät soljella kuten pojat. Huivin solmuun kiinnitettiin sinikultainen metallinen lupausmerkki, jossa oli sinisellä pohjalla kultainen kolmiapila kultaisen reunusrenkaan sisällä. Vartioikäiset tytöt käyttivät tummansinistä puolihametta, valkoista paitapuseroa ja huivin paikalla lupausmerkillä kiinnitettyä sinistä nauhaa. Tonttujen koulutus ja muu toiminta ei juurikaan poikennut kolkista, vaan hekin juoksivat metsissä ja pelasivat pallopelejä samalla tavoin kuin pojatkin. Tosin taitomerkkisuoritukset painottuivat – aikakauden yleishengen mukaan – enemmän ruoanlaittoon, käsitöihin ja kotitalouteen. Suomessa tosin ei välitetty englantilaisesta "tyttömäisyyden" korostuksesta läheskään yhtä paljon: partiotyttöjärjestön perustamiselle yllättävä hidaste oli se, että aikakauden englantilaisäitejä kauhistutti ajatus että heidän tyttäristään tulisi rasavillejä – koska Suomessa taas äidit inhosivat ajatusta tyttöjen "neitimäisyydestä".


title: Partio Suomessa

text: Samoin osastojen alajako poikkesi nykyisestä: kolkkapojat ja tontut toimivat parvissa, jotka jakautuivat yleensä 4–5 pivoon. Pivojen tunnukset olivat värejä ja ne ilmaistiin huopakankaisella, pivon tunnusvärisellä kolmiolla, jota kannettiin vasemman hihan puolivälissä kärki ylöspäin. Sen alla oli pivon varajohtajalla yksi, pivonjohtajalla kaksi ja parven vanhimmalla kolme noin 6 cm:n pituista ja 1 cm:n levyistä valkoista nauhaa. Olkapääsauman alla oli paikkakunnan nimi painettuna tai ommeltuna sinisessä nauhassa valkoisin kirjaimin. Sen ja pivomerkin välissä kannettiin partiopoikapiirin merkkiä, jos sellainen oli olemassa – läheskään kaikilla piireillä ei ollut. Taitomerkit kannettiin oikeassa hihassa.


title: Partio Suomessa

text:
Varsinainen kolkkapojan tunnus, jonka sai lupauksenannon jälkeen, kiinnitettiin rintaan vasemmalle puolelle noin sydämen korkeudelle. Sen yläpuolelle tulivat kupariset tai hopeiset nuolimerkit ja niiden yläpuolelle vuositähdet. Kupariset nuolimerkit suoritettiin omana prosessinaan kolmena kolmen osion jaksona, hopeamerkit sai suorittamalla 2–3 taitomerkkiä kutakin kohti. Taitomerkit jakautuivat niin ikään kolmeen osioon: hopeinen T-nuoli kattoi osion "Touhut", A-nuoli osion "Ammatti" ja P-nuoli osion "Palvelu".
Kun kolkkapoika siirtyi vartioon tai vesipartiossa venekuntaan, hän sai khakivärisen, rintataskuilla ja kahdella napilla suljettavilla kalvosimilla varustetun sotilasmallisen partiopaidan. Vesipartiossa paita oli hyvin nykyisen näköinen tummansininen. Samoin vartiossa ensimmäinen vuosi kolmannen luokan loppututkintoon asti oltiin ilman kaulahuivia. Uuden ja laajemman partiolupauksen jälkeen - yleensä ryhmittäin – etukäteen hankitut huivit sai laittaa kaulaan. Moni lippukunta järjesti lupaustilaisuuden kirkossa, jolloin lupaukset annettiin yksi kerrallaan, Suomen lipusta kiinni pitäen. Käytäntö näissä asioissa oli lippukuntakohtainen.


title: Partio Suomessa

text: Partiolupauksen antaminen edellytti III luokan suorittamista, koska kyseinen luokkamerkki oli myös lupausmerkki. Vartiolaisilla se oli noin tuuman läpimittainen vihreäpohjainen kultaisella köysireunuksella varustettu pyöreä merkki, jossa reunuksen sisällä on valkoinen paaluttain asetettu partiolilja. Merkkiä kannettiin vasemmassa hihassa hiukan kyynärpään yläpuolella.


title: Partio Suomessa

text:
Vartiolaisten partiolupaus oli kattavampi kuin kolkkien:
Vartiossa käytettiin päähineenä khakiväristä, sinivalkoisella liljatunnuksella varustettua suikkaa paitsi vesipartiossa sinistä barettia, joka oli myös kolkkajohtajien, eräpoikien ja vaeltajien päähine. Eräpojat lisäsivät vielä partiopaitaansa khakiväriset olkaimet, joskin he käyttivät partiopaitaa yleensä vain paraatissa, muulloin vihreää tai tummansinistä sarkapuseroa. Jo sotavuosien jälkeen oli luovuttu alkuperäisestä englantilaismallisesta partiohatusta, leveälierisestä ns. metsänvartijanhatusta eli "Baden-Powell"ista, koska se koettiin epäkäytännöllisenä.
Johtajilla oli maapartiossa sotilasmallinen lippalakki ja vesipartiossa ns. Vega-lakki jossa purjehduskauden aikana 1.5.–30.9. käytettiin valkoista päällistä.


title: Partio Suomessa

text: Omissa kuvioissa, kuten esimerkiksi lippukunnan omalla leirillä, sai käyttää myös ulkomaisia partiopäähineitä, jos oli sellaisen saanut esimerkiksi vaihtamalla jollain suurella kansainvälisellä leirillä. Niistä ensimmäinen Suomessa pidetty oli Sauvossa 6.–16.8.1965 ollut HAKKIS-suurleiri, jonka kaukaisimmat osanottajat tulivat Espanjasta ja Kreikasta.


title: Partio Suomessa

text: Muissa ikäkausissa oli samoin eroja: 16 vuotta täyttäneet olivat eräpoikia ja siirtyivät käyttämään partiopuseron sijasta tummanvihreätä sarkapuseroa tai vesipartiossa tummansinistä. Eräpoikien johtajat puolestaan olivat vaeltajia. Sarkapuserossa ei yleensä pidetty muita tunnuksia kuin Metsänkävijä-lippukuntien hopeista karhutunnusta.


title: Partio Suomessa

text: Käytännössä toiminta koostuu pääasiassa viikoittaisista kokouksista, joissa harjoitellaan partiotaitoja, sekä 1–3 vuorokauden mittaisista retkistä ja yli 4 vuorokautta kestävistä leireistä ja vaelluksista. Erätoiminta on suomalaisessa partioliikkeessä kansainvälisesti arvioiden korkealla sijalla.


title: Partio Suomessa

text: Partio-ohjelma jakautuu ikäkausiin. Vuosina 2008–2010 otettiin käyttöön nykyinen ikäkausijako, johon kuuluu viisi ikäkautta:Vanhassa ikäkausijärjestelmässä oli ikäkausia kolme:Partiotoiminnan perusyksikkö on lippukunta, johon sudenpentulaumat, seikkailijajoukkueet, ja vartiot kuuluvat. Lippukunnat ovat itsenäisiä, yleensä rekisteröityjä yhdistyksiä, kooltaan noin 30-450 jäsentä. Lippukuntaa johtaa lippukunnanjohtaja (lpkj) apunaan lukuisia muita johtajia, kuten sudenpentutoiminnasta vastaava akela, vartiotoiminnasta vastaava sampo ja tarpoja-, samoaja- ja vaeltajatoiminnasta vastaavat luotsit. Lippukunnat pyörivät lähes poikkeuksetta vapaaehtoisvoimin. Joillakin paikkakunnilla esimerkiksi seurakunnan nuorisotyöntekijän työnkuvaan kuuluu myös partiotyö, mikä on esimerkiksi seurakunnan tukeman lippukunnan hallinnon hoitamista.


title: Partio Suomessa

text: Uuden ohjelman mukaan Sudenpennut ovat yhä laumoissa. Sudenpennut suorittavat jälki-kokonaisuuksia. Seikkailijat suorittavat neljä ilmansuuntaa, jotka kestävät puoli vuotta ja ovat seikkailijajoukkueissa. Lisäksi seikkailijat suorittavat taitomerkkejä eri aiheista, esim. suunnistuksesta tai ensiavusta. Tarpojat suorittavat tarppoja ja pausseja. Samoajat toimivat vertaisjohtajansa avulla, suorittaen taskuja.


title: Partio Suomessa

text: Partio on vapaaehtoistoimintaa, jossa vanhemmat partiolaiset johtavat nuorempia. Partion johtamisjärjestelmässä vastuuta annetaan hyvin nuorille. Monilla yhteiskunnan johtotehtävissä toimivilla onkin partiotausta. Muita keskeisiä periaatteita partiotoiminnassa ovat yhdessä päättäminen, elämyksellisyys, ryhmässä toimiminen, tekemällä oppiminen ja toiminta luonnossa.


title: Partio Suomessa

text: Partioon kuuluu keskeisenä osana kouluttautuminen. Johtajakoulutusta ovat mm. vartionjohtajan perus- ja jatkokurssi, akelakurssi, sampokurssi, partiojohtajan peruskurssi, Kolmiapila-Gilwell eli partiojohtajien jatkokurssi ja koulutusohjaajakurssi. Lippukunnat, piirit ja Suomen Partiolaiset järjestävät myös monenlaista taitokoulutusta, erätaidoista yhdistyshallintoon.


title: Anne Kovalainen

text: Anne Kovalainen (s. 1960) on Turun yliopiston yrittäjyyden ja liiketoimintaosaamisen professori. Hän toimi tasa-arvoon ja sukupuolentutkimukseen keskittyneenä Minna Canth -akatemiaprofessorina kauden 2010–2014. Hän on toiminut vierailevana professorina Britanniassa ja Australiassa, minkä lisäksi hän on ollut vierailevana tutkijana useissa yliopistoissa (Stanfordin yliopisto, LSE, Massachusettsin yliopisto, Bradford University, Roskilden yliopisto). Koulutustaustaltaan hän on sosiaaliekonomiasta väitellyt kauppatieteen tohtori.


title: Anne Kovalainen

text: Anne Kovalaisen kirjallinen tuotanto sisältää paitsi tieteellisiä artikkeleita, myös useita oppikirjoja ja kokoelmateosten lukuja. Esimerkkeinä professori Kovalaisen yhteistyössä kirjoittamista kirjoista ovat:


title: Mustalammi (Someron Mäyrämäki)

text: Mustalammi (myös "Muslammi") on järvi Somerniemellä Somerolla. Järvi kuuluu Uskelanjoen vesistöön ja sen sisällä Terttilänjoen valuma-alueeseen. Järven korkeus merenpinnasta on 95,9 metriä, pinta-ala 4,89 hehtaaria ja rantaviivan pituus 1,04 kilometriä.


title: Mustalammi (Someron Mäyrämäki)

text: Järvi sijaitsee Somerniemen Mäyrämäen ja Kaskiston kylien rajalla pääosin Mäyrämäen kylän puolella. Se laskee alajuoksultaan osittain putkitettua puroa myöten läheiseen Murrosjokeen, joka on Somerniemen Kaskiston Halkjärveen pohjoisesta laskeva pieni joki. Järven laskupurossa on kaksi kaivettua, vapaa-ajan asuntoihin liityvää allasta.


title: Mustalammi (Someron Mäyrämäki)

text: Järvi kuuluu Hyyppärän harjualueen Natura 2000 -alueeseen. Sen länsirannan eteläosa on luonnosuojelualuetta. Myös järven laskupuron varressa on luonnonsuojelualue.


title: Mustalammi (Someron Mäyrämäki)

text: Aiemin järven laskupurossa on ollut Thorbyn eli Tuorpyyn mylly. Järveen on ennen 1800-luvulla tehtyjä vesistörakennustöitä laskenut suo- ja korpijuotteja myöten läheinen Iso-Valkee, jolle kuitenkin 1800-luvulla kaivettiin uusi keinotekoinen lasku-uoma läheiseen Isoon-Herakkaaseen tämän lasku-uomassa Myllyojassa olleen sahan vedensaannin lisäämiseksi.


title: Shahar Zubari

text: Shahar Zubari (, s. 1. syyskuuta 1986 Eilat) on israelilainen kilpapurjehtija. Hän on purjelautailun olympia- ja MM-mitalisti sekä kaksinkertainen Euroopan-mestari.


title: Shahar Zubari

text: Zubari saavutti purjelautailun olympiapronssia Pekingissä 2008. Hän hävisi kuusi sijalukupistettä kilpailun voittaneelle uusiseelantilaiselle Tom Ashleylle. Lontoon olympialaisissa 2012 hän oli 19:s ja Rio de Janeirossa 2016 17:s.


title: Shahar Zubari

text: Zubari saavutti purjelautailun MM-pronssia Aucklandissa 2008. Hän on sijoittunut MM-kilpailuissa lisäksi kuudenneksi 2016, seitsemänneksi 2013, kahdeksanneksi 2007 ja yhdeksänneksi 2012. Nuorten MM-kilpailuissa hän sai hopeaa mistral-luokassa 2004.


title: Shahar Zubari

text: Zubari voitti purjelautailun Euroopan-mestaruuden Tel Avivissa 2009 ja Sopotissa 2010 sekä sai EM-hopeaa Brestissä 2013. Lisäksi hän on ollut EM-kilpailuissa neljäs 2011, kuudes 2007 ja kahdeksas 2008.


title: Shahar Zubari

text: Zubari voitti purjelautailun maailmancup-kilpailun Qingdaossa 2013.


title: Michael Kolganov

text: Michael Kolganov (, s. 24. lokakuuta 1974 Taškent, Uzbekistanin SNT) on uzbekistanilaissyntyinen, kansainvälisellä urallaan Israelia edustanut meloja. Hän on kajakkimelonnan maailman- ja Euroopan-mestari sekä olympiamitalisti.


title: Michael Kolganov

text: Kolganov saavutti Sydneyn olympialaisissa 2000 pronssia kajakkiyksiköiden 500 metrin kilpailussa. Hän johti kilpailua ensimmäisen puolikkaan ajan, mutta joutui lopulta päästämään Knut Holmannin ja Petăr Merkovin ohitseen. 1 000 metrillä hän sijoittui neljänneksi 0,042 sekuntia pronssista jääneenä. Hän karsiutui välierissä 500 metrillä Ateenan olympialaisissa 2004 ja Pekingissä 2008 sekä 1 000 metrillä Pekingissä 2008.


title: Michael Kolganov

text: Kolganov voitti kajakkiyksiköiden 200 metrin maailmanmestaruuden Szegedissä 1998 ja Milanossa 1999 sekä sai MM-hopeaa 500 metrillä 1998.


title: Michael Kolganov

text: Kolganov voitti Euroopan-mestaruuden kajakkiyksiköiden 200 metrillä 1999 sekä 1 000 metrillä 2000. Lisäksi hän saavutti EM-hopeaa 500 metrillä 2000 ja 2001 sekä EM-pronssia yksiköiden 500 ja 1 000 metrillä 1999. Kajakkikaksikon 200 metrillä hän sai EM-pronssia 2006.


title: Sandhammaren

text: Sandhammaren on dyyni- ja hietikkoalue Ruotsin kaakkoiskulmassa, Ystadin itäpuolella. Alueen rantaviivan pituus on noin 15 kilometriä. Suojeltu alue koostuu monista eri asteisesti suojelluista osa-alueista, joista tärkeimmät ovat Sandhammarenin ja Hagestadin alueet:


title: Nested

text: Nested on yhdysvaltalaisen laulaja-lauluntekijä Laura Nyron kesäkuussa 1978 julkaistu albumi. Vuonna 2008 levy julkaistiin remasteroituna.


title: Nested

text: Kaikki kappaleet Laura Nyro.


title: Lovejoy (albumi)

text: Lovejoy on yhdysvaltalaisen blueskitaristi, laulajan Albert Kingin vuonna 1971 julkaistu kuudes studioalbumi.


title: Auriini

text: Auriini eli koralliini tai rosoliinihappo (CHO) on triaryylimetaaniväreihin kuuluva orgaaninen yhdiste. Yhdistettä voidaan käyttää muun muassa paperin värjäykseen ja pH-indikaattorina.


title: Auriini

text: Huoneenlämpötilassa auriini on syvän karmiininpunaista kiteistä ainetta. Epäpuhtaana se voi olla väriltään kellanruskeaa. Neutraaleihin vesiliuoksiin auriini ei käytännöllisesti katsoen liukene, mutta emäksisiin ja happamiin liuoksiin se sen sijaan on liukoista. Aine liukenee etanoliin muodostaen keltaisen liuoksen ja liukenee hieman dietyylieetteriin ja kloroformiin. Auriinin sähkömagneettisen säteilyn absorptio on suurimmillaan aallonpituuksilla 479,5 nm, 482 nm ja 534,6 nm. Auriini on pH-indikaattori ja vesiliuoksen väri muuttuu pH-alueella 6,6–8,0 keltaisesta karmiininpunaiseksi.


title: Auriini

text: Auriinin valmistukseen on useita menetelmiä. Käytettyjä ovat muun muassa fenolin ja oksaalihapon kondensaatio rikkihapon toimiessa katalyyttinä, fenolin kondensaatio muurahaishapon kanssa tina(II)kloridin läsnä ollessa ja fenolin ja tetrakloorimetaanin reaktiotuotteen hydrolyysi.


title: Auriini

text: Auriinia käytetään pH-indikaattorina ja paperin värjäämiseen. Yhdisteestä voidaan valmistaa muita väriaineita ja sitä voidaan käyttää myös musteissa ja orgaanisen elektroniikan valmistamiseen sekä biologisissa tutkimuksissa väriaineena.


title: Äiti sairaan lapsensa vuoteen ääressä

text: Äiti sairaan lapsensa vuoteen ääressä on taidemaalari Akseli Gallen-Kallelan maalaama, realistinen öljyvärimaalaus vuodelta 1888. Teos esittää naista istumassa lapsen vuoteen vieressä ja siinä näkyy myös "Keuruun ryijy", jonka Gallen-Kallela otti mukaansa Pariisiin.


title: Jungheinrich

text: Jungheinrich on saksalainen pörssinoteerattu perheyhtiö. Konserni valmistaa ja toimittaa trukkeja, muita materiaalinkäsittelylaitteita sekä sisälogistiikan ohjelmistoja. Hampurissa pääkonttoriansa pitävä konserni on alansa maailman kolmanneksi suurin ja Euroopan toiseksi suurin. Suomessa Jungheinrich tunnetaan myös lempinimellä Junkku.


title: Jungheinrich

text: Friedrich Jungheinrich perusti H. Jungheinrich & Co. Maschinenfabrik –nimisen yrityksen Hampuriin 7. elokuuta 1953. Yhtiön alkuaikoina sen sähkökäyttöisiä materiaalinkäsittelytuotteita markkinointiin ja myytiin tuotenimellä Ameise, joka suomeksi tarkoittaa muurahaista. Tuotenimellä haluttiin assosioida koneiden kantokyky muurahaisen suhteellisen suureen kantokykyyn.


title: Jungheinrich

text: Friedrich Jungheinrich keksi vuonna 1956 työntömastotrukin. Työntömastotekniikallaan se mahdollisti kapeampien työkäytävien käytön ja väittää tehostaneensa siten tilankäyttöä jopa 30 prosenttia. Tuotetta myytiin nimellä Ameise Retrak.


title: Jungheinrich

text: Ensimmäinen ulkomaantoimipiste perustettiin vuonna 1956 Itävaltaan. Vuonna 1958 perustettiin konsernin pääkonttori ja tehdas Hampurin Wandsbekkiin. 1966 konserni hankki tontin Norderstedtista, ja tuotanto siirrettin sinne vaiheittain vuoteen 1984 saakka. Konsernin perustaja Friedrich Jungheinrich kuoli 28. tammikuuta 1968.


title: Jungheinrich

text:
Vuonna 1994 Jungheinrich osti Steinbockin ja Bossin
Tuotantolaitokset Ranskassa, Britanniassa ja Espanjassa suljettiin ja tuotanto siirrettiin Saksaan. Vuonna 2002 luovuttiin tuotemerkkien MICin, Steinbockin ja Bossin käytöstä ja jäljelle jäi vain tuotemerkki Jungheinrich. Jungheinrichin Suomen liiketoimintayhtiö Jungheinrich Lift Truck Oy perustettiin vuonna 2004. Vuonna 2005 konserni esitteli ensimmäisenä maailmassa kääntyvällä ohjaamolla varustetun sähkövastapainotrukin.


title: Jungheinrich

text: Konserni avasi vuonna 2006 tehtaan Kiinan Qingpussa. Siellä valmistus aloitettiin Kiinan ja Aasian markkinoita varten. Vuonna 2006 konserni keskitti myös käytettyjen trukkiensa kunnostuksen Saksan Dresdeniin.


title: Jungheinrich

text: Jungheinrich avasi 2009 lavansiirtovaunujen tuotantolaitoksen Saksi-Anhaltin Landsbergiin. ja vuonna 2013 kapeakäytävätrukkitehtaan Degernpointiin..


title: Jungheinrich

text: Laajentaakseen tuotavalikoimaansa sisälogistiikan alueella Jungheinrich osti itävaltalaisen varastonhallintatietojärjestelmiä toimittavan ISA GmbH:n vuonna 2009 ja hyllystöhissejä valmistavan MIAS konsernin vuonna 2015.


title: Jungheinrich

text: Vuonna 1990 Jungheinrichin saksalaiset yhtiöt sulautettiin yhdeksi osakeyhtiöksi, jonka osinkoon oikeuttavilla osakkeilla alettiin käydä kauppaa 30. elokuuta 1990. Osakkeet, joilla on äänioikeus, ovat edelleen konsernin perustajan Friedrich Jungheinrichin tyttärien omistuksessa. Yhtiön osinkoon oikeuttavilla osakkeilla käydään kauppaa Frankfurtin ja Hampurin pörsseissä.


title: Jungheinrich

text: Tuotevalikoima jakautuu kahteen pääosaan: trukit ja muut sisälogistiikan ratkaisut. Tuotteet tunnetaan käyttäjien keskuudessa luotettavuudesta ja pitkästä käyttöiästä.


title: Jungheinrich

text: Trukkivalikoimaan kuuluvat:


title: Jungheinrich

text: Sisälogistiikan ratkaisuihin kuuluvat:


title: Jungheinrich

text: Palveluvalikoimaan kuuluvat sisälogistiikan konsultointi, materiaalivirta-analyysit, henkilönostintarkastukset, kuormalavahyllytarkastukset, trukinkuljettajakoulutukset, trukkien vuokraus ja rahoitus, trukkien huolto, korjaus ja kunnossapito ja käytettyjen trukkien kunnostus ja myynti.


title: Jungheinrich

text:
Jungheinrichilla on maailmanlaajuiseti 32 myynti- ja huoltoyhtiötä ympäri maailmaa. Sen lisäksi Jungheinrich palvelee asiakkaitaan jälleenmyyjäverkoston avulla ja siten konserni on aktiivinen yli sadassa maassa.
Toimipaikat Saksassa:


title: Jungheinrich

text: Toimipaikat Suomessa:


title: Koulusiteet

text: Koulusiteet (videojulkaisuna alkuperäisnimellä School Ties) on Robert Mandelin ohjaama yhdysvaltalainen draamaelokuva vuodelta 1992. Sen ovat käsikirjoittaneet Dick Wolfe ja Darryl Ponicsan Wolfen romaanin pohjalta. Elokuvan pääosissa nähdään muiden muassa Brendan Fraser ja Matt Damon uriensa alussa.


title: Koulusiteet

text: 1950-luvulle sijoittuvassa elokuvassa lahjakas amerikkalaisen jalkapallon pelaaja (Fraser) pääsee hienoon yksityislukioon, mutta kohtaa siellä ongelmia kun hänen juutalaisuutensa paljastuu.


title: Koulusiteet

text: "Video-oppaassa" vuodelta 1994 Bello Romano sanoo elokuvan kiteyttävän hienovaraisesti ajan henkeä mutta jäävän sanomaltaan keskeneräiseksi. Hän antaa elokuvalle kolme tähteä viidestä, mikä vastaa sanallista arviota ”hyvä”. "VideoHound’s Golden Movie Retriever" ihastelee miten tavanomaisista teinielokuvan aineksista on saatu aikaan vahva antisemitistinen puheenvuoro.


Milwaukeen roomalaiskatolinen arkkihiippakunta () on katolisen kirkon arkkihiippakunta Wisconsinissa Yhdysvalloissa. Siihen kuuluvat Green Bayn, La Crossen, Madisonin ja Superiorin hiippakunnat.


title: Talonpoikaiselämää

text: Talonpoikaiselämää on taidemaalari Akseli Gallen-Kallelan maalaama, realistinen öljyvärimaalaus vuodelta 1887.


title: Eero Castrén

text: Eero Castrén (s. 1958) on Helsingin yliopiston neurotieteen Sigrid Jusélius -professori. Hän toimii akatemiaprofessorina kaudella 2017–2021.


title: Eero Castrén

text: Akatemiaprofessuuriin kytkeytyvän tutkimustyön aiheena on "Neurotrofiinit hermoston muovautuvuudessa ja aivosairauksissa". Neurotrofiinit ovat kooltaan pieniä kasvutekijämolekyylejä, jotka vaikuttavat erityisesti hermoston toimintaan. Rakenteeltaan neurotrofiinit ovat emäksisiä polypeptidejä, jotka sitoutuvat dimeereinä kahdentyyppisiin reseptoreihin. Professori Castrénin tutkimusryhmä on selvitellyt muun muassa masennuslääkkeiden vaikutusta aivojen plastisuuteen aikuisilla. Ryhmä on osoittanut, että mielialalääkkeet lisäävät BDNF-signalointia ja aktivoivat uudelleen kehityksen aikaisen muovautuvuuden kaltaisen tilan aikuisissa aivoissa.


title: Cadillac CT6

text: Cadillac CT6 on Cadillacin vuodesta 2015 lähtien valmistama loistoauto, joka ensiesiteltiin vuoden 2015 New Yorkin kansainvalisessä autonäyttelyssä. Malli tuli myyntiin Yhdysvalloissa vuonna 2016. Sen päämarkkinat ovat Pohjois-Amerikka ja Kiina. Sitä myydään myös Euroopassa, Etelä-Koreassa, Japanissa, Israelissa ja Lähi-idässä.


title: Cadillac CT6

text: CT6 oli Cadillacin ensimmäinen automalli, joka valmistettiin toimitusjohtaja Johan De Nysschenin aikana. CT6 oli myös ensimmäinen auto, joka sai nimensä Cadillacin uuden nimeämisjärjestelmän mukaan.


title: Cadillac CT6

text: Auto on ensimmäinen takavetoinen Cadillac sitten Cadillac Fleetwoodin. Auton saa halutessaan myös nelivetoisena.


title: Cadillac XT5

text: Cadillac XT5 on Cadillacin vuodesta 2016 lähtien valmistama ylellinen crossover, joka esiteltiin marraskuussa 2015 Dubain ja Los Angelesin autonäyttelyissä. Se korvasi Cadillac SRX:n.


title: Cadillac XT5

text: XT5:tä valmistetaan General Motorsin Spring Hill Manufacturing -tehtaalla Tennesseessä.


title: Vaasan kaupungin suuralueet

text: Vaasan suuralueet muodostavat Vaasan kaupungissa kaksitoista aluetta. Lisäksi on 60 pienaluetta. Vähänkyrön suuralue sijaitsee erillään muista alueista.


title: Vaasan kaupungin suuralueet

text: Vaasan suuralueet asukasluvun mukaisessa suuruusjärjestyksessä (31.12.2015). Ruotsinkielinen nimi suluissa.


title: Vaasan kaupungin suuralueet

text: 341 asukkaan asuinpaikka ei ole tiedossa.


title: Meyrin

text: Meyrin on kaupunki Sveitsin lounaisnurkassa, Geneven kantonissa, Geneven kaupungin välittömässä läheisyydessä. Vuoden 2015 lopussa kaupungissa oli 22 152 vakinaista asukasta. Asukkaista noin 45 prosenttia oli ulkomaalaisia. Osuus on maan suurimpia.


title: Meyrin

text: Meyrin on osa Geneven kaupunkialuetta. Geneven kansainvälinen lentoasema sijaitsee suurelta osin Meyrinin alueella. CERNin tutkimuskeskus sijaitsee valtaosin Sveitsin Meyrinissä sekä Ranskan St. Genis-Pouillyssä.


title: Meyrin

text: Maantieteellisesti kaupunki sijaitsee Rhônen laakson pohjoisrinteellä, suhteellisen tasaisella ylätasangolla. Meyrin rajoittuu pohjoisessa Ranskaan, idässä Le Grand-Saconnex’hen sekä etelässä Vernieriin ja Satignyyn.


title: Meyrin

text: Sveitsin toiseksi suurin lentoasema sijaitsee osin Meyrinissä. Lisäksi Lounais-Sveitsin valtaväylät kulkevat Meyrinin kautta: moottoritie A1 sekä rautatie Geneven päärautatieasemalta Ranskaan kulkevat kaupungin kautta.


title: Meyrin

text: Kantonin joukkoliikenneyhtiön TPG:n (Transports Publics Genevois) raitiovaunu- ja johdinautoverkko ulottuu Meyriniin. Kaupungissa on myös linja-autoliikennett.


title: Tapani Suominen (toimittaja)

text: Tapani Suominen (s.1947) on suomalainen toimittaja ja kirjailija. Oppiarvoltaan hän on filosofian tohtori.


title: Tapani Suominen (toimittaja)

text: Suominen valmistui 1972 filosofian maisteriksi Helsingin yliopistosta pääaineenaan suomen kieli. Hän toimi tutkijana Suomen Akatemian rahoituksella ja väitteli filosofian tohtoriksi Oslon yliopiston oikeustieteellisessä tiedekunnassa 1996. Suominen toimi suomen kielen opetusassistenttina Indianan yliopistossa Yhdysvalloissa 1970–1971. Hän työskenteli toimittajana Yleisradiossa 1972–1984. Suominen oli toimittajana ja kulttuuripäällikkönä sanomalehti Demarissa 1984–1996.


title: Tapani Suominen (toimittaja)

text: Suominen työskenteli kulttuurineuvoksena Suomen Tukholman suurlähetystössä 1997–2003.


title: Jordania paralympialaisissa

text: Jordania on osallistunut kesäparalympialaisiin kahdeksan kertaa, joka kerta vuoden 1984 Stoke Mandevillen ja New Yorkin kesäparalympialaisista lähtien lukuun ottamatta Barcelonan kesäparalympialaisia vuonna 1992. Maa on saavuttanut paralympiahistoriansa aikana 14 mitalia, joista yksi on kultainen, seitsemän hopeisia ja loput kuusi pronssisia. Maa ei ole ottanut osaa talviparalympialaisiin. Maan edustusjoukkueen koko on vaihdellut viiden ja 12:n urheilijan välillä.


title: Le Grand-Saconnex

text: Le Grand-Saconnex on kaupunki Sveitsin lounaisosassa, Geneven kantonissa, Geneven kaupungin välittömässä läheisyydessä. Vuoden 2015 lopussa kaupungissa oli 12 107 vakinaista asukasta. Asukkaista noin 44 prosenttia oli ulkomaalaisia. Osuus on maan suurimpia.


title: Le Grand-Saconnex

text: Grand-Saconnex muodostaa Geneven kanssa yhtenäisen kaupunkialueen. Geneven lentoaseman matkustajatermiaali sijaitsee kaupungin alueella. Lentoaseman alla sijaitsee SBB:n rautatieasema. Lentoaseman yhteydessä sijaitsee Palexpo-messukeskus, jossa pidetään muun muassa vuosittainen Geneven autonäyttely. Myös Luterilaisen maailmanliiton eli LWF:n, Parlamenttien välisen liiton eli IPUn ja Euroopan yleisradiounionin eli EBUn päämajat ovat Grand-Saconnex’ssa.


title: Le Grand-Saconnex

text: Maantieteellisesti kaupunki sijaitsee Rhônen laakson pohjoisrinteellä, suhteellisen tasaisella ylätasangolla, Genevenjärven tuntumassa. Grand-Saconnex rajoittuu luoteessa Ranskaan, koillisessa Bellevue’hun ja Pregny-Chambésyyn, kaakossa Geneveen sekä lounaassa Vernieriin ja Meyriniin.


title: Le Grand-Saconnex

text: Sveitsin toiseksi suurimman lentoaseman terminaali sijaitsee Grand-Saconnex’ssa. Lisäksi moottoritie A1 kulkee kaupungin kautta sekä rautatie Geneven päärautatieasemalle alkaa lentoasemalta.


title: Le Grand-Saconnex

text: Geneven kantonin joukkoliikenneyhtiön TPG:n (Transports Publics Genevois) raitiovaunu- ja johdinautoverkko ulottuu Meyriniin. Kaupungissa on myös linja-autoliikennettä.


title: Luodeslampi

text: Luodeslampi on suomenkielinen sukunimi:


title: Äänihäiriö

text: Äänihäiriö on äänielimistön häiriö, jonka seurauksena ihmisen ääni ei kestä käytössä tai äänen laatu muuttuu tarkoitukseen sopimattomaksi.


title: Äänihäiriö

text: Äänihäiriö voi muuttaa äänen esimerkiksi käheäksi, karheaksi, matalaksi, katkeilevaksi, säröileväksi, vuotavaksi, puristeiseksi tai narisevaksi. Ääni voi olla tilanteeseen nähden liian luja, hyvin hiljainen tai kadota kokonaan. Ääntä ei ehkä pysty voimistamaan, äänen korkeutta ei pysty säätelemään, ei voi puhua pitkään tai yhtäjaksoisesti, tai ei voi laulaa tai huutaa. Puhuja voi hengästyä ja puhuminen muuttua työlääksi. Kurkussa voi tuntua limaisuutta, palan tunnetta, kiristystä, vannemaista tunnetta, kutinaa, pistämistä tai kipuja. Voi tulla yskimisen ja kurkun selvittämisen tarve.


title: Äänihäiriö

text: Äänihäiriön seurauksena puhujalle voi tulla esiintymisjännitystä tai vastenmielisyyttä puhetilanteita kohtaan. Äänihäiriö voi johtaa vaikeuksiin työssä tai sosiaalisissa tilanteissa. Poikkeava äänihäiriö saa kuulijat keskittymään siihen, miltä ääni kuulostaa, eikä siihen, mitä halutaan kertoa.


title: Äänihäiriö

text: Äänihäiriöt luokitellaan toiminnallisiin ja elimellisiin äänihäiriöihin.


title: Äänihäiriö

text: Toiminnallisessa äänihäiriössä äänihuulet ovat terveet, mutta ääntöelimistön toiminnassa on puutteita. Kyse on usein siitä, että kurkunpää on liian jännittynyt ja äänihuuliin kohdistuu suuri paine uloshengityksessä. Hengityksen säätely voi olla puutteellista, jolloin hengitetään pinnallisesti vain rintakehän yläosaa käyttäen.


title: Äänihäiriö

text: Elimellisessä äänihäiriössä äänihuulissa on rakenteellinen muutos, joka johtaa äänihuulen limakalvon värähtelyn ja ääniraon sulun häiriintymiseen. Myös lihastominnon säätelyssä on ongelmia. Yleisimpiä elimellisiä äänihäiriöitä ovat kurkunpääntulehdus, äänihuulikyhmyt, äänihuulipolyyppi, äänihuulihalvaus ja osittainen äänihuulihalvaus.


title: Äänihäiriö

text: Äänihäiriön syntyyn vaikuttaa monia syitä samanaikaisesti. Äänihäiriön syntyyn vaikuttavia tekijöitä on useita, kuten äänihuulten sairaudet ja äänenkäyttötavat. Esimerkiksi pitkään jatkuva voimakas äänenkäyttö voi johtaa vaurioihin äänihuulissa.


title: Äänihäiriö

text: Äänihäiriötä voidaan ehkäistä monin tavoin, kuten valmistamalla ääntä työn vaatimuksia kestäväksi, pitämällä äänen kunnosta huolta, säästelemällä ääntä, verryttelemällä äänielimistön lihaksia, juomalla huoneenlämpöistä vettä puheen lomassa ja puhumalla hyvässä asennossa. Hengitysilma tulee pitää pölyttömänä. Ääneen vaikuttavat sairaudet kuten hengitystietulehdukset tulee hoitaa ajoissa.


title: Äänihäiriö

text: Äänihäiriöitä hoitavat foniatrian erikoislääkärit sekä korva-, nenä- ja kurkkutautien erikoislääkärit. Hoitokeinoja ovat esimerkiksi äänilepo, ääniterapiahoito, voice massage -terapia, lääkehoito, toimenpide tai leikkaus.


title: An Lộcin taistelu

text:
An Lộcin taistelu Vietnamin sodassa 13. huhtikuuta – 20. kesäkuuta 1972 oli taistelu, jossa
Etelä-Vietnamin armeija pysäytti Pohjois-Vietnamin joukkojen yrityksen hyökätä kohti Saigonia. Yhdysvaltain ilmavoimien tuuki ja Etelä-Vietnamin joukkojen luja taistelutahto pysäyttivät raskaasti aseistautuneen hyökkääjän.
Pohjois-Vietnamin kansanarmeija aloitti huhtikuussa 1972 "pääsiäishyökkäyksen", ja hyökkäsi myös etelämpänä.


title: An Lộcin taistelu

text:
Kansanarmeija hyökkäsi Kambodžan puolelta 7. huhtikuuta Loc Ninhiin
. Hyökkäävä armeija eteni kohti An Lộcia
neljän divisioonan voimin. Kaupunkia puolusti vain yksi Etelä-Vietnamin tasavallan armeijan divisioona ja muita vähäisempiä joukkoja. Etelä-Vietnamin armeija päätti puolustaa An Lộcia viimeiseen mieheen. Kaupungin puolustuksen luhistuminen saattaisi pääkaupungin vaaraan.
An Lộcia puolusti alussa 6 350 miestä. Hyökkäävissä divisioonissa oli 18 000 miestä. Vietkongin pääedustaja julisti hyökkäyspäivänä Pariisin rauhanneuvotteluissa, "että An Lộcista tulisi kymmenessä päivässä Etelä-Vietnamin väliaikaisen vallankumoushallituksen pääkaupunki".


title: An Lộcin taistelu

text:
Pohjois-Vietnamin kansanarmeija hyökkäsi tykistön ja tankkien avulla
13. huhtikuuta An Lociin. Joukot valtasivat kaupungin lentokentän ja ajoivat puolustajat An Lộcin keskustaan. AC-130-maataistelukone ja rynnäkköhelikopterit pysäyttivät pohjoisen joukkojen etenemisen. Kun hyökkäävän Pohjois-Vietnamin armeijan jalkaväki ja panssarit eivät toimineet yhdessä, panssarit etenivät itse kaupunkiin ilman jalkaväen suojaa. Niinpä puolustajat saattoivat tuhota seitsemän panssaria 13. huhtikuuta
15. huhtikuuta kommunistien joukot hyökkäsivät An Lộciin pohjoisesta ja lännestä. Rykmentin vahvuiset jalkaväki-panssarijoukot pääsivät tällä kertaa pohjoisesta syvemmälle An Lộciin.. Läntinen hyökkäysrykmentti joutui ennen hyökkäyksen alkua osin B-52-pommittajien hyökkäyksen alle. Hyökkäys siellä peruutettiin. Kansanarmeja alkoi tulittaa kaupunkia tykein.


title: An Lộcin taistelu

text: Pohjois-Vietnamin kansanarmeijan 5. divisioona hyökkäsi T-54-panssareiden turvin 11. toukokuuta An Lociin pohjoisesta ja koillisesta. 9. divisioona hyökkäsi lännestä ja atelästä.


title: An Lộcin taistelu

text: Yhdysvaltain ilmavoimat pommittivat B 52-koneilla hyökkääjiä tiheästi. Hyökkääjät etenivät tästä ja Etelä-Vietnamin armeijan lujasta vastarinnasta huolimatta päästä puolen kilometrin päähän Etelä-Vietnamin 5. divisioonan päämajasta. Kaupungissa käytiin katutaisteluja. Yhdysvaltain pommituslennot estivät kokonaan lännestä tehdyn hyökkäyksen. Puolustajat torjuivat myös seuraavan päivän hyökkäyksen lännestä ja koillisesta Myöhemmätkin Pohjois-Vietnamin armeijan hyökkäykset epäonnistuivat.


title: An Lộcin taistelu

text: Pohjois-vietnamilaisilla oli ilmatorjuntakalustoa, joka pystyi häiritsemään matalalla tehtyjä lentoja tehokkaasti. Yhdysvaltain ilmavoimat huolsivat myös saarrettua An Locin kasarmia. Vasta kesäkuun alkupuolella helikopterit kykenivät laskeutumaan itse kaupunkiin Yhdysvallat tuhosi suuren osan hyökkääjien ilmatorjuntakalustosta toulokuun loppuun mennessä.


title: An Lộcin taistelu

text: Etelä-Vietnamin armeija aukaisi 9. kesäkuuta valtatien 13. Etelä-Vietnamin armeijan voitto oli vain osittain Yhdysvaltain ilmatuen ansiota. Pääosassa oli kenraali Creighton Abramsin mukaan etelävietnamilaisten puolustajien taistelutahto. Ranskalainen kenraali Paul Vanuxen sanoi taistelua "Vietnamin Verduniksi".


title: An Lộcin taistelu

text: Taistelujen aikana Pohjois-Vietnam menetti 10 000 miestä kaatuneina ja haavoittuneina, minkä lisäksi hyökkäävät joukot menettivät suurimman osan raskaasta kalustostaan. Etelä-Vietnamin tappiot olivat 5 400 miestä ja heistä 2 300 kaatuneina tai kadonneina.


title: Jay Wright Forrester

text: Jay Wright Forrester (14. heinäkuuta 1918 – 16. marraskuuta 2016) oli yhdysvaltalainen tietokonealan pioneeri ja järjestelmädynamiikan perustaja. Hän toimi professorina Massachusettsin teknillisen korkeakoulun MIT Sloan School of Managementissa. Forresterin kehittämiä simulointitekniikoita käytettiin muun muassa Rooman klubin ennustemalleissa 1970-luvulla.


title: Jay Wright Forrester

text: Nebraskalaisella farmilla syntynyt Forrester suoritti Bachelor of Science-tutkinnon 1939 Nebraskan yliopistossa Lincolnissa (University of Nebraska–Lincoln) ja jatkoi sitten opintojaan Massachusettsin teknillisessä korkeakoulussa. Hän johti 1940- ja 1950-luvuilla elektroniputkiteknologiaan perustuneen Whirlwind I-tietokoneen kehittämisprojektia MIT:n servomekaniikan laboratoriossa. Forrester kehitti työryhmineen konetta varten uuden ferriittirengasmuistin joka oli nykyisten RAM-muistien edeltäjä. Hänen uskotaan myös luoneen ensimmäisen tietokoneanimaation joka oli oskilloskoopin näytöllä pomppiva pallo.


title: Jay Wright Forrester

text: Forrester siirtyi vuonna 1956 professoriksi MIT Sloan School of Managementiin. Vuonna 1961 hän kuvasi ensimmäistä kertaa Forresterin efektinä tai bullwhip-efektinä tunnetun ilmiön jossa toimitusketjussa loppuasiakkaiden kysynnässä tapahtuvat vaihtelut voimistuvat siirryttäessä ketjussa eteenpäin.


title: Jay Wright Forrester

text: Forrester tunnettiin järjestelmädynamiikan perustajana. Järjestelmädynamiikka pyrkii simuloimaan dynaamisten järjestelmien objektien vuorovaikutuksia. Forrester analysoi kirjassaan "Industrial Dynamics" (1961) teollisuuden suhdannesyklejä käyttäen hyväksi järjestelmädynamiikan menetelmiä. Myöhemmin hän sovelsi niitä kaupunkisuunnitteluun kirjassa "Urban Dynamics" (1969) ja maailmantalouteen, väestönkasvuun ja ekologisiin kysymyksiin kirjassa "World Dynamics" (1971). Jälkimmäisen pohjalta joukko MIT:n tutkijoita kehitti 1972 Maailma3-mallin jonka ennustuksia esiteltiin Rooman klubin Kasvun rajat-raportissa.


title: Jay Wright Forrester

text: Forresterin johdolla kehitettiin MIT:ssä 1950-luvulla myös DYNAMO (DYNAmic MOdels) ohjelmointikieli järjestelmädynamiikan simulointeja varten.


title: Where Are You?

text: Where Are You? () on Imaaniin esittämä kappale, jolla hän edusti Iso-Britanniaa vuoden 1998 Eurovision laulukilpailussa Iso-Britannian Birminghamissa.


title: Where Are You?

text: Kappale sijoittui Euroviisuissa niukasti toiseksi 166 pisteellä ennen Maltaa.


title: Cadillac XTS

text: Cadillac XTS on Cadillacin valmistama full-size-luokan automalli, joka perustuu Epsilon II -pohjalevyn suurempaan versioon. XTS korvasi Cadillac STS- ja DTS-mallit. Se on pienempi kuin DTS, mutta isompi kuin STS.


title: Cadillac XTS

text: XTS valmistetaan General Motorsin Oshawa Assembly Plant -tehtaalla Oshawassa, Kanadassa. Kiinan markkinoille suunnattu XTS on rakennettu Shanghaissa.


title: Bugsy Malone

text: Bugsy Malone (videona Villit gangsterit) on Alan Parkerin käsikirjoittama ja ohjaama komediallinen elokuvamusikaali vuodelta 1976. Se on kokonaan lapsinäyttelijöiden esittämä parodia 1930-luvun gangsteriajoista ja niistä kertovista elokuvista. Musiikkinumeroissa lapsinäyttelijöiden äänet ovat kuitenkin aikuisten laulajien ääniä, mitä ratkaisua elokuvan tekijät katuivat myöhemmin. Pääosissa nähdään Scott Baio esikoisroolissaan sekä 13-vuotias Jodie Foster. "Bugsy Malone" oli Alan Parkerin ensimmäinen pitkän elokuvan ohjaus. Musiikin elokuvaan on tehnyt Paul Williams.


title: Bugsy Malone

text: Brittiläisen Rank-yhtiön tuottamassa elokuvassa eletään kieltolain aikaa New Yorkissa. Käsikirjoitukseen sisältyy paljon ammuskelua, mutta luotien sijasta aseista lentää harmittomia kermavaahtopanoksia slapstick-elokuvien tyyliin.


title: Bugsy Malone

text: "Video-oppaassa" vuodelta 1994 Bello Romano kutsuu "Bugsy Malonea" Parkerin taidolla ohjaamaksi mutta osoitteettomaksi sähellykseksi ja antaa sille kaksi tähteä viidestä, mikä vastaa sanallista arviota ”keskinkertainen”. "VideoHound’s Golden Movie Retriever" pitää elokuvaa riemastuttavana musikaalina ja antaa sille kaksi ja puoli tähteä neljästä.


title: Bugsy Malone

text: Vuonna 1983 kantaesitettiin Lontoon West Endissä Parkerin näyttämömusikaaliversio "Bugsy Malonesta", joka sekin perustuu Paul Williamsin musiikkiin. Ohjaajana oli The Monkees -televisiosarjasta tunnetuksi tullut Mike Dolenz. Sekin toteutettiin lapsinäyttelijöin (mukana mm. 14-vuotias Catherine Zeta-Jones), mutta musiikkinumeroissa käytettiin lavan ulkopuolelta laulettuja aikuisääniä. Musikaalia esitettiin Lontoossa yli 300 kertaa, ja siitä on tehty lukuisia ammatti- ja amatöörituotantoja ainakin englanninkielisissä maissa.


title: Cadillac CTS

text: Cadillac CTS on Cadillacin valmistama luksusauto. Auto on nyt kolmannessa sukupolvessaan, joka esiteltiin vuonna 2014.


title: Cadillac CTS

text: Autosta valmistetaan myös urheiluversiota, jonka nimi on CTS-V.


title: Perustuslakipuolue (Yhdysvallat)

text: Yhdysvaltain perustuslakipuolue (Constitution Party) on Yhdysvaltain politiikassa mukana oleva puolue, joka on perustettu vuonna 1992.


title: Perustuslakipuolue (Yhdysvallat)

text: Puolueen tavoitteita ovat muun muassa:


title: Oliwer Kaski

text: Oliwer Olli Oscar Kaski (s. 4. syyskuuta 1995 Pori) on suomalainen jääkiekkopuolustaja, joka edustaa SM-liigajoukkue Pelicansia. Hän siirtyi ensimmäisen A-juniorikautensa jälkeen hyökkääjästä puolustajaksi. Kaski laukoo oikealta.


title: Oliwer Kaski

text: Kaski on Porin Ässien kasvatti. Hän voitti kauden 2010–2011 päätteeksi C-nuorten SM-pronssia. Kaudella 2011–2012 Kaski pelasi Ässien B2-nuorten I-divisioonajoukkueen lisäksi myös B2-nuorten SM-karsintoja Kankaanpään Jääkarhuissa. Loppukaudella hän pelasi Pohjois-Amerikassa Dallas Penguinsin juniorijoukkueessa. Kaudeksi 2012–2013 Kaski palasi Ässiin ja siirtyi seuran B-nuoriin. Kauden 2013–2014 päätteeksi hän voitti A-nuorten SM-pronssia. Kaudeksi 2014–2015 Kaski vaihtoi pelipaikkaansa hyökkääjästä puolustajaksi. Hän nousi Ässien A-nuorten varakapteeniksi ja oli joukkueen tehokkain puolustaja tehoilla 10+27=37, joilla Kaski sijoittui koko A-nuorten SM-liigan puolustajien pistepörssissä kolmanneksi.


title: Oliwer Kaski

text: Kaudeksi 2015–2016 Kaski siirtyi Western Michigan Universityn yliopistojoukkueeseen. Hän oli neljällä osumallaan joukkueen eniten maaleja tehnyt puolustaja. Kesken kauden 2016–2017 Kaski palasi Suomeen ja siirtyi 1+1-vuotisella sopimuksella Helsingin IFK:n SM-liigajoukkueeseen. Hän kuitenkin jatkaa myös opintojaan Helsingissä. Kaski aloitti lainalla Mestis-joukkue Kiekko-Vantaassa, jossa hän pelasi kauden aikana kolme ottelua. Kaski teki liigadebyyttinsä HIFK:ssa 18. marraskuuta 2016 Turun Palloseuraa vastaan. Hän sai ottelussa jääaikaa 11.05 minuuttia. Liigauransa avausmaalin Kaski teki 3. joulukuuta 2016 vieraissa Pelicansia vastaan. Hän keräsi ottelusta teholukeman +2. Kaski teki liigauransa ensimmäisen playoff-maalinsa toisessa puolivälieräottelussa 23. maaliskuuta 2017 tasavajaalla Turun Palloseuraa vastaan. Hänen osumansa jäi HIFK:n 3–1-voittoon päättyneen ottelun ratkaisumaaliksi. Kaikkiaan Kasken tulokaskausi toi 36 runkosarjaottelussa tehot 2+4=6 ja 12 playoff-ottelussa tehot 1+1=2. Hän ei kerännyt SM-liigassa kauden aikana yhtään jäähyminuuttia.


title: Oliwer Kaski

text: Kaudeksi 2018–2019 Kaski siirtyi kaksivuotisella sopimuksella Pelicansiin.


title: Oliwer Kaski

text: Kasken isä Olli pelasi omalla urallaan yli 400 SM-liigaottelua Porin Ässissä, toimi joukkueen kapteenina (1992–1994) sekä pelasi ammattilaisena myös Ruotsissa ja Saksassa.


title: Oliwer Kaski

text: Oliwer Kaski valmistui ylioppilaaksi Björneborgs svenska samskolaista keväällä 2015. Hän on harrastanut myös jalkapalloa. Kaski oli voittamassa Musan Salaman D13-joukkueessa hopeaa kansainvälisessä Denmark Soccer Festival -turnauksessa vuonna 2008.


title: Espanjan parlamenttivaalit 2016

text: Espanjan parlamenttivaalit 2016 järjestettiin sunnuntaina 26. kesäkuuta 2016. Vaalit järjestettiin ennenaikaisina vain puoli vuotta edellisten parlamenttivaalien jälkeen, koska uuden hallituksen muodostaminen ei ollut onnistunut edellisvaalien jälkeen.


title: Espanjan parlamenttivaalit 2016

text: Kansanpuolue PP voitti vaaleissa 137 edustajainhuoneen 350:stä paikasta ja säilytti siten asemansa Espanjan suurimpana puolueena. Sosialistipuolue PSOE sai 85 paikkaa ja jätti siten taakseen vasemmistolaisen Podemosin, joka sai 71 paikkaa.